Document ID: 32014D0660

Reference:
12.9.2014
MT
Il-Ġurnal Uffiċjali tal-Unjoni Ewropea
L 271/58
DEĊIŻJONI TA' IMPLIMENTAZZJONI TAL-KUMMISSJONI
tal-11 ta' Settembru 2014
dwar il-ftehim fuq mudell ta' finanzjament għall-kontribuzzjoni tal-Fond Ewropew għall-Iżvilupp Reġjonali u l-Fond Agrikolu Ewropew għall-Iżvilupp Rurali għal strumenti finanzjarji konġunti illimitati ta' garanzija u ta' titolizzazzjoni favur impriżi żgħar u ta' daqs medju
(2014/660/UE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament (UE) Nru 1303/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi dispożizzjonijiet komuni dwar il-Fond Ewropew għall-Iżvilupp Reġjonali, il-Fond Soċjali Ewropew, il-Fond ta' Koeżjoni, il-Fond Agrikolu Ewropew għall-Iżvilupp Rurali u l-Fond Marittimu u tas-Sajd Ewropew u li jistabbilixxi d-dispożizzjonijiet ġenerali dwar il-Fond Ewropew għall-Iżvilupp Reġjonali, il-Fond Soċjali Ewropew, il-Fond ta' Koeżjoni u l-Fond Ewropew għall-Affarijiet Marittimi u s-Sajd u li jħassar ir-Regolament tal-Kunsill (KE) Nru 1083/2006 (1), u b'mod partikolari t-tieni subparagrafu tal-Artikolu 39(4) tiegħu,
Billi:
(1)
Il-kriżi finanzjarja affettwat impriżi żgħar u ta' daqs medju (SMEs) fl-Unjoni Ewropea mill-2009 minħabba, fost affarijiet oħra, id-diżingranaġġ li sar mill-banek Ewropej fil-karti tal-bilanċ tagħhom biex ikunu konformi mar-rekwiżiti kapitali mnaqqxa fid-Direttiva 2013/36/UE tal-Parlament Ewropew u tal-Kunsill tas-26 ta' Ġunju 2013 dwar l-aċċess għall-attività tal-istituzzjonijiet ta' kreditu u s-superviżjoni prudenzjali tal-istituzzjonijiet ta' kreditu u tad-ditti tal-investiment, li temenda d-Direttiva 2002/87/KE u li tħassar id-Direttivi 2006/48/KE u 2006/49/KE (2) kif ukoll ir-Regolament (UE) Nru 575/2013 tal-Parlament Ewropew u tal-Kunsill tas-26 ta' Ġunju 2013 dwar ir-rekwiżiti prudenzjali għall-istituzzjonijiet ta' kreditu u d-ditti tal-investiment u li temenda r-Regolament (UE) Nru 648/2012 (3). Sabiex jiġu indirizzati l-fallimenti tas-suq potenzjali li jirriżultaw għal servizzi finanzjarji u strumenti finanzjarji għall-SMEs, il-Kunsill Ewropew ta mandat lill-Kummissjoni biex tesplora opzjonijiet biex ikunu disponibbli strumenti finanzjarji għall-SMEs f'livell pan-Ewropew.
(2)
Il-Kummissjoni, flimkien mal-Bank Ewropew għall-Investiment (BEI), ikkonkludiet f'Diċembru 2013 eżerċizzju ta' valutazzjoni ex-ante li minnu ħareġ li jeżisti falliment tas-suq fil-provvista ta' finanzi għall-SMEs vijabbli fl-Unjoni Ewropea kompriżi f'firxa stmata minn 20 sa 112-il biljun euro. (4)
(3)
Il-valutazzjoni ex-ante enfasizzat l-importanza ta' reazzjoni rapida għall-kriżi finanzjarja kif taffettwa lill-SMEs, fil-kuntest ta' sforz Ewropew konġunt biex tingħata ħajja mill-ġdid lill-kanal imblukkat tal-kreditu għall-SMEs, jiġi stimulat it-tkabbir ekonomiku u tiġi miġġielda l-frammentazzjoni tas-suq intern rigward l-aċċess tal-SMEs għal kreditu.
(4)
Parti minn din ir-reazzjoni hija li jinfetħu twieqi speċifiċi fi ħdan strumenti finanzjarji stabbiliti fil-livell tal-Unjoni skont ir-Regolament (UE) Nru 1287/2013 tal-Parlament Ewropew u tal-Kunsill tal-11 ta' Diċembru 2013 li jistabbilixxi Programm għall-Kompetittività tal-intrapriżi u l-intrapriżi ż-żgħar u ta' daqs medju (COSME) (2014-2020) u li jħassar id-Deċiżjoni 1639/2006/KE (5) kif ukoll ir-Regolament (UE) Nru 1291/2013 tal-Parlament Ewropew u tal-Kunsill tal-11 ta' Diċembru 2013 li jistabbilixxi Orizzont 2020 — il-Programm Qafas għar-Riċerka u l-Innovazzjoni (2014-2020) u li jħassar id-Deċiżjoni Nru 1982/2006/KE. (6)
(5)
Peress li l-Artikolu 17(2) tar-Regolament (UE) Nru 1287/2013 (COSME) u l-Artikoli 20 u 21 tar-Regolament (UE) Nru 1291/2013 li jistabbilixxi Orizzont 2020 espliċitament għandhom l-għan li jiżguraw il-komplementarjetà u s-sinerġiji mal-Fondi Strutturali u ta' Investiment Ewropej (il-Fondi SIE), parti oħra tar-reazzjoni hija li l-Istati Membri jitħallew jużaw il-Fond Ewropew għall-Iżvilupp Reġjonali (FEŻR) u l-Fond Agrikolu Ewropew għall-Iżvilupp Rurali (FAEŻR) sabiex jipprovdu kontribuzzjoni finanzjarja lil dawn l-istrumenti finanzjarji stabbiliti fil-livell tal-Unjoni skont l-Artikolu 39(2) tar-Regolament (UE) Nru 1303/2013.
(6)
Dawn l-istrumenti finanzjarji stabbiliti fil-livell tal-Unjoni huma ġestiti indirettament mill-Kummissjoni bil-kompiti implimentattivi mogħtija lill-BEI jew lill-FEI skont l-Artikolu 58(1)(c)(iii) u l-Artikolu 139(4) Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (7) fir-rigward ta' strumenti finanzjarji bla limitu ta' garanzija u ta' titolizzazzjoni favur l-SMEs. Għal dan il-għan, il-Kummissjoni jkollha tikkonkludi ftehimiet ta' delega mal-BEI jew mal-Fond Ewropew tal-Investiment (FEI).
(7)
Fil-każ li Stat Membru jagħmel użu mill-possibbiltà li jipprovdi kontribuzzjoni finanzjarja mir-riżorsi tal-FEŻR u tal-FAEŻR għall-istrumenti finanzjarji stabbiliti fil-livell tal-Unjoni, l-Artikolu 39(4)(c) tar-Regolament (UE) Nru 1303/2013 jirrikjedi li l-Istati Membri parteċipanti jikkonkludu ftehim ta' finanzjament mal-BEI jew mal-FEI.
(8)
L-istrumenti finanzjarji stabbiliti fil-livell tal-Unjoni jistgħu jagħtu r-rispons rapidu mixtieq jekk il-funzjonament tagħhom ikun jissodisfa żewġ kundizzjonijiet. L-ewwel nett, irid ikun hemm kundizzjonijiet uniformi u trattament ugwali għal, u fost, l-Istati Membri parteċipanti fl-użu tar-riżorsi tal-FEŻR u tal-FAEŻR. It-tieni, il-kundizzjonijiet għall-kontribuzzjoni ta' riżorsi tal-FEŻR u tal-FAEŻR skont kwalunkwe ftehim ta' finanzjament individwali li jiġi assunt minn Stati Membri parteċipanti u l-BEI jew l-FEI u l-kondizzjonijiet li jkunu jinsabu fil-ftehimiet ta' delega rigward sorsi oħra taħt COSME u Orizzont 2020 iridu jkunu konsistenti. L-aħjar mod biex tiġi żgurata l-konformità ma' dawn il-kundizzjonijiet huwa li jkun hemm mudell tal-ftehim ta' finanzjament, disponibbli għat-tnejn, kemm għall-Istati Membri parteċipanti kif ukoll għall-BEI jew għall-FEI. Huwa għalhekk meħtieġ li jiġi stabbilit mudell tal-ftehim ta' finanzjament.
(9)
Sabiex tiġi żgurata implimentazzjoni effiċjenti ta' riżorsi tal-FEŻR u tal-FAEŻR ikkonċernati, il-mudell tal-ftehim ta' finanzjament għandu jinkludi, fost l-oħrajn, kompiti u obbligi tal-BEI jew tal-FEI bħal ma huma remunerazzjoni, ingranaġġ minimu li għandu jinkiseb f'mumenti definiti b'mod ċar, kundizzjonijiet għall-ħolqien ta' finanzjar għad-debitu għall-benefiċċju tal-SMEs, dispożizzjonijiet rigward attivitajiet mhux eliġibbli u kriterji ta' esklużjoni, skeda ta' pagamenti tal-FEŻR u l-FAEŻR lill-istrument finanzjarju, penali fl-eventwalità ta' nuqqas ta' kisba tar-riżultati mill-intermedjarji finanzjarji kkonċernati, dispożizzjonijiet dwar l-għażla ta' intermedjarji finanzjarji, dispożizzjonijiet dwar il-monitoraġġ, ir-rappurtar, il-verifika u l-viżibbiltà tal-istrumenti finanzjarji u kundizzjonijiet għat-terminazzjoni tal-ftehim.
(10)
Sabiex tkun tista' ssir l-applikazzjoni f'waqtha tal-miżuri stipulati f'din id-Deċiżjoni, din id-Deċiżjoni għandha tidħol fis-seħħ fil-jum ta' wara dak tal-pubblikazzjoni tagħha f'Il-Ġurnal Uffċjali tal-Unjoni Ewropea.
(11)
Il-miżuri stipulati f'din id-Deċiżjoni huma konformi mal-opinjoni tal-Kumitat ta' Koordinazzjoni għall-Fondi Ewropej Strutturali u ta' Investiment stabbilit permezz tal-Artikolu 150(1) tar-Regolament (UE) Nru 1303/2013,
ADOTTAT DIN ID-DEĊIŻJONI:
Artikolu 1
Il-mudell tal-ftehim ta' finanzjament għall-kontribuzzjoni finanzjarja tal-Fond Ewropew għall-Iżvilupp Reġjonali u l-Fond Agrikolu Ewropew għall-Iżvilupp Rurali għal strumenti finanzjarji konġunti illimitati ta' garanzija u ta' titolizzazzjoni favur impriżi żgħar u ta' daqs medju, li għandu jiġi konkluż bejn il-Bank Ewropew tal-Investiment u l-Fond Ewropew tal-Investiment u kull Stat Membru parteċipanti jinsab fl-Anness ta' din id-Deċiżjoni.
Artikolu 2
Din id-Deċiżjoni tidħol fis-seħħ fil-jum ta' wara l-pubblikazzjoni tagħha f'Il-Ġurnal Uffiċjali tal-Unjoni Ewropea.
Magħmul fi Brussell, il-11 ta' Settembru 2014.
Għall-Kummissjoni
Il-President
José Manuel BARROSO
(1)  ĠU L 347, 20.12.2013, p. 320.
(2)  ĠU L 176, 27.6.2013, p. 338.
(3)  ĠU L 176, 27.6.2013, p. 1.
(4)  Dokument ta' Ħidma tal-Persunal tal-Kummissjoni, SWD(2013) 517 finali.
(5)  ĠU L 347, 20.12.2013, p. 33.
(6)  ĠU L 347, 20.12.2013, p. 104.
(7)  ĠU L 298, 26.10.2012, p. 1.
ANNESS
(L-AWTORITÀ MANIĠERJALI TAL-ISTAT MEMBRU LI QED JIPPARTEĊIPA FL-INIZJATTIVA SME)
u
(IL-FOND EWROPEW TAL-INVESTIMENT)/(IL-BANK EWROPEW TAL-INVESTIMENT)
MUDELL TA' FTEHIM TA' FINANZJAMENT
Werrej
Artikolu 1
Definizzjonijiet u Interpretazzjoni
Artikolu 2
Għan u Kamp ta' Applikazzjoni ta' dan il-Ftehim ta' Finanzjament
Artikolu 3
Kriterji ta' eliġibbiltà u ta' esklużjoni tal-Finanzjament Permezz ta' Self Ġdid
Artikolu 4
Il-prinċipji ġenerali marbutin mal-implimentazzjoni u l-ġestjoni tat-Tieqa Ddedikata/Twieqi Ddedikati
Artikolu 5
Objettivi u Deskrizzjoni tat-Tieqa Ddedikata/Twieqi Ddedikati
Artikolu 6
Kopertura Territorjali
Artikolu 7
Effett ta' Ingranaġġ Minimu, Miri u Penali
Artikolu 8
Kompiti u obbligi tal-FEI
Artikolu 9
Għażla tal-Intermedjarji Finanzjarji u l-Ftehimiet Operattivi
Artikolu 10
Governanza
Artikolu 11
Kontribuzzjoni tal-Istat Membru
Artikolu 12
Kontribuzzjoni tal-FEI
Artikolu 13
Kont(ijiet) tat-Tieqa Ddedikata/Twieqi Ddedikati u l-Ġestjoni tal-Assi tat-Teżorerija
Artikolu 14
Spejjeż u Tariffi ta' Ġestjoni
Artikolu 15
Governanza
Artikolu 16
Rappurtar operattiv u finanzjarju
Artikolu 17
Awditi, Kontrolli u Monitoraġġ
Artikolu 18
Evalwazzjoni
Artikolu 19
Akkwist ta' prodotti, xogħlijiet u servizzi
Artikolu 20
Viżibbiltà
Artikolu 21
Pubblikazzjoni ta' informazzjoni dwar l-Intermedjarji Finanzjarji u r-Riċevituri Finali
Artikolu 22
Assenjazzjoni
Artikolu 23
Responsabbiltà
Artikolu 24
Il-Liġi li tirregola u l-Ġurisdizzjoni
Artikolu 25
Effettività — Terminazzjoni
Artikolu 26
Avviżi u Komunikazzjonijiet
Artikolu 27
Emendi u mixxellanji
Artikolu 28
Annessi
Anness 1
Dokument dwar il-kundizzjonijiet għat-Tieqa Ddedikata/Twieqi Ddedikati
Anness 2
Kriterji ta' esklużjoni għall-Intermedjarji Finanzjarji u r-Riċevituri Finali u kriterji ta' eliġibbiltà għall-Kontribuzzjoni tal-UE (li għandhom jiġu parzjalment ipprovduti skont il-Ftehimiet ta' Finanzjament speċifiċi)
Anness 3
Talba għal Pagament (li għandha tiġi pprovduta skont il-Ftehimiet ta' Finanzjament speċifiċi)
Anness 4
Linji gwida dwar il-Ġestjoni tal-Assi tat-Teżorerija (li għandha tiġi pprovduta skont il-Ftehimiet ta' Finanzjament speċifiċi)
Anness 5
Rapportar dwar l-aspetti operattivi tat-Tieqa Ddedikata/Twieqi Ddedikati (li għandha tiġi pprovduta skont il-Ftehimiet ta' Finanzjament speċifiċi)
Anness 6
Rapportar dwar l-aspetti finanzjarji tat-Tieqa Ddedikata/Twieqi Ddedikati (li għandha tiġi pprovduta skont il-Ftehimiet ta' Finanzjament speċifiċi)
Dan il-Ftehim jidħol fis-seħħ nhar (•) 2014, u qed jintrabtu bih:
(1)
(L-Awtorità Maniġerjali tal-Istat Membru parteċipanti fl-Inizjattiva tal-SMEs) (l-“Awtorità Maniġerjali” ) li hija rrappreżentata għall-iskopijiet tal-iffirmar ta' dan il-Ftehim minn (Isem il-persuna), (Kariga);
u
(2)
Il-(Fond Ewropew tal-Investiment)/(il-Bank Ewropew tal-Investiment), (15, avenue J.F. Kennedy)/(98-100 Boulevard Konrad Adenauer), (L-2968))/(L-2950) Lussemburgu, Il-Lussemburgu (il-“FEI”), li huwa rrappreżentat għall-finijiet tal-iffirmar ta' dan il-Ftehim minn (Isem il-persuna), (Kariga); kollettivament il-“Partijiet” u, individwalment, il-“Parti”, skont ma jkun jirrikjedi l-kuntest.
BILLI:
(1)
Wara l-konklużjonijiet tal-Kunsill Ewropew tas-27 u t-28 ta' Ġunju 2013, il-Bank Ewropew tal-Investiment (BEI) u l-Kummissjoni Ewropea wettqu valutazzjoni ex-ante bil-għan li jiddefinixxu l-falliment tas-suq għas-servizzi finanzjarji u l-istrumenti finanzjarji disponibbli għall-SMEs li jeżistu bħalissa fil-livell pan-Ewropew (“il-Valutazzjoni Ex-Ante”), fil-kuntest ta' sforz Ewropew konġunt sabiex tingħata l-ħajja mill-ġdid lill-kanal tal-kreditu lill-SMEs li jinsab imblukkat, jiġi stimulat it-tkabbir ekonomiku u tiġi affaċċjata l-frammentazzjoni tas-suq intern fir-rigward tal-aċċess tal-SMEs għall-kreditu (“l-Inizjattiva tal-SMEs”);
(2)
l-eżerċizzju ta' Valutazzjoni Ex-Ante ġie konkluż f'Diċembru 2013 and wera falliment tas-suq fl-għoti ta' finanzi lil SMEs vijabbli fi (Isem l-Istat Membru) li kien stmat bejn (•) u (•) miljun Euro;
(3)
nhar is-17 ta' Diċembru 2013, ir-Regolament (UE) Nru 1303/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi dispożizzjonijiet komuni dwar il-Fond Ewropew għall-Iżvilupp Reġjonali, il-Fond Soċjali Ewropew, il-Fond ta' Koeżjoni, il-Fond Agrikolu Ewropew għall-Iżvilupp Rurali u l-Fond Marittimu u tas-Sajd Ewropew u li jistabbilixxi d-dispożizzjonijiet ġenerali dwar il-Fond Ewropew għall-Iżvilupp Reġjonali, il-Fond Soċjali Ewropew, il-Fond ta' Koeżjoni u l-Fond Ewropew għall-Affarijiet Marittimi u s-Sajd u li jħassar ir-Regolament tal-Kunsill (KE) Nru 1083/2006 (1) ġie adottat (“is-CPR”);
(4)
skont l-Artikolu 38(1)(a) tas-CPR, l-awtoritajiet tal-ġestjoni jistgħu jipprovdu kontribuzzjoni finanzjarja lil strument finanzjarju stabbilit fil-livell tal-Unjoni; skont l-Artikolu 39(2) tas-CPR, (Isem l-Istat Membru) jista' juża sa 7 % tal-allokazzjoni aggregata tal-FEŻR u tal-FAEŻR tiegħu sabiex jipprovdi kontribuzzjoni finanzjarja lil tali strumenti finanzjarji ġestiti indirettament mill-Kummissjoni Ewropea bil-kompiti tal-implimentazzjoni fdati lill-grupp tal-BEI (il-BEI huwa definit skont l-Artikolu 2(23) tas-CPR bħala l-Bank Ewropew tal-Investiment, il-Fond Ewropew tal-Investiment jew kwalukwe sussidjarju tal-BEI) (“il-Grupp tal-BEI”) skont il-punt (c)(iii) tal-Artikolu 58(1) u l-Artikolu 139(4) tar-Regolament (UE, Euratom ) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (2) (Regolament Finanzjarju), fir-rigward ta' (garanziji mingħajr limitu li jipprovdu solliev kapitali lil intermedjarji finanzjarji għal portafolli ta' Finanzjament Permezz ta' Self Ġdid lil SMEs eliġibbli skont l-Artikolu 37(4) tas-CPR) U/JEW (titolarizzazzjoni, kif definita fil-punt (61) tal-Artikolu 4(1) tar-Regolament (UE) Nru 575/2013 tal-Parlament Ewropew u tal-Kunsill tas-26 ta' Ġunju 2013 dwar ir-rekwiżiti prudenzjali għall-istituzzjonijiet ta' kreditu u d-ditti tal-investiment u li jemenda r-Regolament (UE) Nru 648/2012 (3), ta' (portafolli eżistenti ta' Finanzjament Permezz ta' Self Ġdid lil SMEs u intrapriżi oħrajn b'inqas minn 500 impjegat;) U/JEW (portafolli ġodda ta' Finanzjament Permezz ta' Self Ġdid lil SMEs) (Għażla 2); (bil-ġbir flimkien tal-Kontribuzzjoni tal-Istat Membru u kontribuzzjonijiet minn Stati Membri oħrajn (Għażla 3));
(5)
skont ir-Regolament (UE) Nru 1287/2013 tal-Parlament Ewropew u tal-Kunsill tal-11 ta' Diċembru 2013 li jistabbilixxi Programm għall-Kompetittività tal-Intrapriżi u l-intrapriżi ż-żgħar u ta' daqs medju (COSME) (2014–2020) u jħassar id-Deċiżjoni Nru 1639/2006/KE (4) (“ir-Regolament COSME”), il-Kummissjoni Ewropea stabbilixxiet strumenti finanzjarji (“l-Istrumenti Finanzjarji COSME”) li għandhom l-għan li jiffaċilitaw u jtejbu l-aċċess tal-SMEs għall-finanzi waqt il-fażijiet tal-bidu, tat-tkabbir u tat-trasferiment tagħhom, b'mod kumplimentari għall-użu tal-istrumenti finanzjarji għall-SMEs mill-Istati Membri fil-livell nazzjonali u reġjonali; il-kontribuzzjoni indikattiva tal-Kummissjoni Ewropea għall-Istrumenti Finanzjarji COSME fil-perjodu 2014-2016 hija prevista li tkun sa (•) EUR miljun;
(6)
skont ir-Regolament (UE) Nru 1291/2013 tal-Parlament Ewropew u tal-Kunsill tal-11 ta' Diċembru 2013 li jistabbilixxi Orizzont 2020 — il-Programm Qafas għar-Riċerka u l-Innovazzjoni (2014-2020) u li jħassar id-Deċiżjoni Nru 1982/2006/KE (5) u b'konformità mad-Deċiżjoni 2013/743/UE tat-3 ta' Diċembru 2013 li tistabbilixxi l-programm speċifiku li jimplimenta Orizzont 2020 — il-Programm Qafas għar-Riċerka u l-Innovazzjoni (2014-2020) u li jħassar id-Deċiżjonijiet 2006/971/KE, 2006/972/KE, 2006/973/KE, 2006/974/KE u 2006/975/KE (6) (kollettivament, “ir-Regolament H2020”), il-Kummissjoni Ewropea stabbilixxiet strumenti finanzjarji (“l-Istrumenti Finanzjarji H2020”) li jimmiraw li jħaffu l-aċċess tar-riċevituri finali għall-finanzjament ta' riskju huma u jwettqu proġetti ta' riċerka u innovazzjoni; il-kontribuzzjoni indikattiva tal-Kummissjoni Ewropea għall-Istrumenti Finanzjarji H2020 fil-perjodu 2014-2016 hija prevista li tkun sa (•) EUR miljun;
(7)
nhar (data) u (nhar (data), rispettivament,) il-Kummissjoni Ewropea, (il-BEI) u l-FEI ffirmaw ftehim(iet) ta' delega (“il-Ftehim(iet) ta' Delega”), li jistabbilixxi/jistabbilixxu, inter alia, it-termini u l-kundizzjonijiet applikabbli għal (i) (l-Istrumenti Finanzjarji COSME) U/JEW (l-Istrumenti Finanzjarji H2020) u b'mod partikolari għat-twieqi apposta li jikkorrispondu għal prodotti finanzjarji bbażati fuq l-ekwità u fuq id-dejn (inklużi prodotti proposti fil-kuntest tal-Inizjattiva tal-SMEs) li huma miftuħin ukoll għal kontribuzzjonijiet mill-Istati Membri, (ii) il-kontribuzzjoni tal-Kummissjoni Ewropea lil tali twieqi apposta tal-(Istrumenti Finanzjarji COSME) U/JEW (l-Istrumenti Finanzjarji H2020);
(8)
fil-kuntest tal-Inizjattiva tal-SMEs, il-Partijiet huma lesti li jikkooperaw fid-dawl tal-implimentazzjoni u l-ġestjoni ta' tieqa ddedikata (twieqi ddedikati) li tikkorrispondi mal-Kontribuzzjoni tal-Istat Membru għall-(Istrumenti Finanzjarji COSME) (U/JEW) (l-Istrumenti Finanzjarji H2020) (“it-Tieqa Ddedikata/Twieqi Ddedikati”), u hekk jipprovdu (garanziji mingħajr limitu għal portafolli ġodda ta' Finanzjament Permezz ta' Self Ġdid lil SMEs eliġibbli b'konformità mal-Artikolu 37(4) tas-CPR (Għażla 1)) (U/JEW) (titolarizzazzjoni, kif definita fil-punt (61) tal-Artikolu 4(1) tar-Regolament (UE) Nru 575/2013, ta' (portafolli eżistenti ta' Finanzjament Permezz ta' Self Ġdid lil SMEs u intrapriżi oħrajn b'inqas minn 500 impjegat;) (U/JEW) (portafolli ġodda ta' Finanzjament Permezz ta' Self Ġdid lil SMEs) (Għażla 2); (bil-ġbir flimkien tal-Kontribuzzjoni tal-Istat Membru u ta' kontribuzzjonijiet minn Stati Membri oħrajn (Għażla 3));
(9)
skont l-Artikolu 39(4)(b) tas-CPR, nhar (daħħal id-data) 2014, (Isem l-Istat Membru) ssottometta lill-Kummissjoni programm nazzjonali ddedikat uniku b'rabta mal-parteċipazzjoni tiegħu fit-Tieqa Ddedikata/Twieqi Ddedikati (“il-Programm Nazzjonali Ddedikat Uniku”). Nhar (daħħal id-data) 2014, id-Deċiżjoni C(2014)(•) tal-Kummissjoni Ewropea approvat il-Programm Nazzjonali Ddedikat Uniku;
(10)
skont l-Artikolu 39 tas-CPR, il-kundizzjonijiet għall-parteċipazzjoni fl-Inizjattiva tal-SMEs iridu jkunu stabbiliti fi Ftehim ta' Finanzjament konkluż bejn kull Stat Membru parteċipanti u l-Grupp tal-BEI;
(11)
it-Tieqa Ddedikata/Twieqi Ddedikati jiġu implimentati bħala parti minn kompartiment (tal-Istrumenti Finanzjarji COSME) U/JEW (tal-Istrumenti Finanzjarji H2020) ddedikati lil (ISEM L-ISTAT MEMBRU) (“il-Kompartiment”); il-Kompartiment jgawdi wkoll mill-Kontribuzzjoni tal-UE, kif ukoll mill-Kontribuzzjoni tal-FEI u mir-riżorsi proprji tal-BEI u ta' investituri oħrajn, jekk ikun applikabbli, b'konformità mat-termini u l-kundizzjonijiet tal-Ftehim(iet) ta' Delega u kwalunkwe ftehim ieħor li jkunu ntrabtu bih il-FEI u l-investituri rilevanti, jekk ikun applikabbli. Sabiex jitqiesu b'mod xieraq id-daqs u r-rwol tal-Kontribuzzjoni tal-Istat Membru fi ħdan (l-Istrumenti Finanzjarji COSME) U/JEW (l-Istrumenti Finanzjarji H2020), il-Partijiet beħsiebhom jistabbilixxu governanza speċifika tat-Tieqa Ddedikata/Twieqi Ddedikati li jinkludu, inter alia, bord tal-investituri ad hoc li jkollu rwol konsultattiv u li jissupplixxi d-dispożizzjonijiet tal-Ftehim(iet) ta' Delega f'materji relatati mal-Kontribuzzjonijiet tal-Istat Membru;
(12)
meta jitqiesu wkoll ir-riżultati tal-Valutazzjoni Ex-Ante u d-diskussjonijiet mal-istituzzjonijiet u l-atturi tas-suq rilevanti sabiex jiġi definit l-ammont ta' riżorsi pubbliċi li għandhom jiġu allokati lit-Tieqa Ddedikata/Twieqi Ddedikati, it-Tieqa Ddedikata/Twieqi Ddedikati huma mogħnija b'Kontribuzzjoni tal-Istat Membru indikattiva ugwali għal (•) EUR miljun; il-Kontribuzzjoni tal-UE indikattiva għall-perjodu 2014-2016 hija prevista li tkun tlaħħaq sa (•) EUR miljun;
(13)
it-twaqqif tat-Tieqa Ddedikata/Twieqi Ddedikati huwa konformi mar-regoli tal-għajnuna mill-Istat skont il-liġi tal-Unjoni; (ISEM L-ISTAT MEMBRU) u l-FEI jirrikonoxxu li l-implimentazzjoni tat-Tieqa Ddedikata/Twieqi Ddedikati trid tkun konformi mar-Regolament tal-Kummissjoni (UE) Nru 1407/2013 tat-18 ta' Diċembru 2013 dwar l-applikazzjoni tal-Artikoli 107 u 108 tat-Trattat dwar il-Funzjonament tal-Unjoni Ewropea għall-għajnuna de minimis
 (7)
(ir-Regolament de minimis), jew mar-Regolament tal-Kummissjoni (UE) Nru 1408/2013 tat-18 ta' Diċembru 2013 dwar l-applikazzjoni tal-Artikoli 107 u 108 tat-Trattat dwar il-Funzjonament tal-Unjoni Ewropea għall-għajnuna de minimis fis-settur tal-agrikoltura (8), jew mar-Regolament għal Eżenzjoni Ġenerali Sħiħa rilevanti u li, inkella, tkun rikjesta notifika lill-Kummissjoni Ewropea għal valutazzjoni individwali;
(14)
l-iffirmar ta' dan il-Ftehim ta' Finanzjament f'isem l-Awtorità Maniġerjali ġie awtorizzat minn (titniżżel l-Awtorità Maniġerjali);
(15)
l-iffirmar ta' dan il-Ftehim ta' Finanzjament f'isem il-FEI ġie awtorizzat minn (jitniżżel il-FEI);
il-Partijiet ftiehmu kif ġej:
Artikolu 1
Definizzjonijiet u Interpretazzjoni
1.1.
It-termini li ġejjin, kull fejn jintużaw f'dan il-Ftehim, ikollhom it-tifsira li hemm maġenbhom:
“Jum tan-Negozju”
ifisser kwalunkwe jum tax-xogħol li fih is-servizzi pubbliċi tal-Awtorità Maniġerjali u l-FEI jkunu miftuħin għan-negozju fi (il-post tan-negozju tal-Istat Membru) u fil-Lussemburgu;
“Perjodu ta' Impenn”
ifisser il-perjodu li matulu (ISEM L-ISTAT MEMBRU) jista' jwettaq il-Kontribuzzjoni tal-Istat Membru mill-baġit ta' (ISEM L-ISTAT MEMBRU) lill-FEI għall-finijiet tat-Tieqa Ddedikata/Twieqi Ddedikati. Il-Perjodu ta' Impenn jiskadi nhar il-31 ta' Diċembru 2016;
“Kompartiment”
għandu t-tifsira stabbilita fil-Premessa 11;
“Strumenti Finanzjarji COSME”
għandu t-tifsira stabbilita fil-Premessa 5;
“Regolament COSME”
għandu t-tifsira stabbilita fil-Premessa 5;
“CPR”
għandu t-tifsira stabbilita fil-Premessa 3;
“Tieqa Ddedikata/Twieqi Ddedikati”
għandu t-tifsira stabbilita fil-Premessa 8;
“Kont(ijiet) tat-Tieqa Ddedikata/Twieqi Ddedikati”
ifisser kwalunkwe kont/ijiet separat(i) (i) miftuħ(in) mill-FEI f'ismu f'bank kummerċjali, għan-nom tal-Awtorità Maniġerjali u (ii) ġestit/i għan-nom tal-Awtorità Maniġerjali b'konformità mal-Artikolu 13 ta' dan il-Ftehim ta' Finanzjament;
“Ftehim(iet) ta' Delega”
għandu t-tifsira stabbilita fil-Premessa 7;
“Servizz Nominat”
ifisser is-servizz tal-Kummissjoni Ewropea fdat bil-ġestjoni indiretta (tal-Istrumenti Finanzjarji COSME) (U/JEW) (l-Istrumenti Finanzjarji H2020; għall-fini ta' dan il-Ftehim ta' Finanzjament, id-DĠ (ENTR U/JEW RTD) tal-Kummissjoni Ewropea rispettivament jew is-suċċessur(i) tagħhom;
“FAEŻR”
ifisser il-Fond Agrikolu Ewropew għall-Iżvilupp Rurali;
“FEI”
għandu t-tifsira stabbilita fil-Preambolu;
“Attività tal-FEI”
ifisser l-obbligi u l-kompiti li għandhom jitwettqu mill-FEI skont dan il-Ftehim ta' Finanzjament;
“Kontribuzzjoni tal-FEI”
ifisser l-ammont aggregat ta' riżorsi finanzjarji impenjat mill-FEI (inkluż dak taħt mandati mill-BEI imma esklużi riżorsi oħrajn tal-ESIF u riżorsi mill-Istrument Finanzjarju COSME u l-Istrument Finanzjarju H2020) b'rabta mal-Kompartiment kif previst fl-Artikolu 12;
“FEŻR”
ifisser il-Fond Ewropew għall-Iżvilupp Reġjonali;
“Kontribuzzjoni tal-UE”
ifisser l-ammont aggregat ta' kwalunkwe riżorsa finanzjarja impenjat jew imħallas, skont ma jagħti l-każ, mill-Kummissjoni Ewropea lill-Kompartiment;
“Kont tal-Euro”
ifisser kont denominat bl-Euro, li huwa parti mill-Kont(ijiet) tat-Tieqa Ddedikata/Twieqi Ddedikati;
“Evalwazzjoni”
ifisser kwalunkwe evalwazzjoni jew valutazzjoni msemmija fl-Artikolu 18 li għandha titwettaq fir-rigward tat-Tieqa Ddedikata/Twieqi Ddedikati, bl-esklużjoni tal-evalwazzjoni prevista fl-Artikolu 57(3) tas-CPR;
“Politika ta' Ħruġ”
ifisser il-proċedura għad-distribuzzjoni tar-rikavati mil-likwidazzjoni tat-Tieqa Ddedikata (Twieqi Ddedikati) wara li jiġi tterminat dan il-Ftehim ta' Finanzjament, u b'mod partikolari (i) il-kalkolu tal-bilanċ tal-Kont(ijiet) tat-Tieqa Ddedikata/Twieqi Ddedikati b'referenza għall-Kontribuzzjoni tal-Istat Membru wara t-tnaqqis tal-Ispejjeż u t-Tariffi ta' Ġestjoni applikabbli, (ii) ir-ritorn tal-bilanċ nett tal-Kont(ijiet) tat-Tieqa Ddedikata/Twieqi Ddedikati lill-Awtorità Maniġerjali u (iii) l-għeluq tal-Kont(ijiet) tat-Tieqa Ddedikata/Twieqi Ddedikati (Il-proċedura tiġi speċifikata aktar fil-kuntratt);
“Riċevitur Finali”
ifisser SME li tirċievi Finanzjament Permezz ta' Self Ġdid taħt Tranżazzjoni;
“Intermedjarju Finanzjarju”
ifisser entitajiet finanzjarji bħal bank, istituzzjoni finanzjarja, fond, entità li timplimenta skema ta' garanzija, organizzazzjoni ta' garanzija reċiproka, istituzzjoni mikrofinanzjarja, kumpanija tal-lokazzjoni jew kwalunkwe persuna legali oħra jew entità magħżula mill-FEI b'konformità mal-kundizzjonijiet stabbiliti f'dan il-Ftehim ta' Finanzjament, għal Operazzjoni bil-għan li timplimenta Tieqa Finanzjarja/Twieqi Finanzjarji; sabiex jiġi evitat id-dubju, id-definizzjoni ta' Intermedjarju Finanzjarju (i) tinkludi wkoll entitajiet finanzjarji magħżulin bħala sottointermedjarji finanzjarji minn Intermedjarju Finanzjarju, jekk ikun applikabbli; u (ii) ma jinkludix kontropartijiet magħżulin mill-FEI għall-finijiet ta' ġestjoni tal-assi mwettqa mill-FEI jew, fir-rigward tal-Għażla 2 fil-każ ta' titolarizzazzjoni ta' bejgħ effettiv, il-benefiċjarju tal-Ftehim ta' Garanzija;
“Regolament Finanzjarju”
ifisser ir-Regolament (UE, Euratom) Nru 966/2012, flimkien mar-regoli tal-applikazzjoni tiegħu (Regolament ta' Delega tal-Kummissjoni (UE) Nru 1268/2012 tad-29 ta' Ottubru 2012 dwar ir-regoli tal-applikazzjoni tar-Regolament (UE, Euratom) Nru 966/2012 tal-Parlament Ewropew u tal-Kunsill dwar ir-regoli finanzjarji applikabbli għall-baġit ġenerali tal-Unjoni (9)), kif jistgħu jiġu emendati, supplimentati jew immodifikati minn żmien għal żmien;
“Force Majeure”
ifisser kwalunkwe sitwazzjoni jew avveniment eċċezzjonali li mhumiex previsti, mhgux fil-kontroll tal-Partijiet, li ma jħallix lil xi waħda mill-partijiet tissodisfa xi obbligazzjoni tagħha taħt dan il-Ftehim ta' Finanzjament, li ma kienx attribwibbli għal żball jew negliġenza min-naħa tagħha jew min-naħa tas-subkuntratturi tagħha u li ma setax ġie evitat bl-eżerċizzju tad-diliġenza xierqa u raġjonevoli dovuta. Kwalunkwe inadempjenza ta' servizz, difett fit-tagħmir jew fil-materjal jew dewmien biex ikunu disponibbli, sakemm ma jkunux ġejjin direttament minn każ rilevanti ta' force majeure, kif ukoll tilwimiet industrijali jew strajkijiet jew diffikultajiet finanzjarji ma jistgħux jiġu invokati bħala force majeure;
“Ftehim ta' Finanzjament”
ifisser dan il-Ftehim ta' Finanzjament kif jista' jkun emendat, supplimentat jew immodifikat minn żmien għal żmien;
“Ftehim ta' Garanzija”
ifisser il-Ftehim Operattiv u, fil-każ ta' titolarizzazzjoni ta' bejgħ effettiv fi ħdan Għażla 2, il-ftehim ta' garanzija li ntrabtu bih il-FEI u benefiċjarju f'konnessjoni ma' Operazzjoni;
“L-Istrumenti Finanzjarji H2020”
għandhom it-tifsira stabbilita fil-Premessa 6;
“Ir-Regolament H2020”
għandu t-tifsira stabbilita fil-Premessa 6;
“Perjodu ta' Implimentazzjoni”
ifisser il-perjodu li matulu l-FEI jista' jikkommetti kwalunkwe parti tal-Kontribuzzjoni tal-istat membru għal Operazzjonijiet taħt it-Tieqa Ddedikata/Twieqi Ddedikati. Il-Perjodu ta' Implimentazzjoni jiskadi nhar il-31 ta' Diċembru 2016, bl-esklużjoni ta' Pagamenti lura u Dħul, li jistgħu jiġu impenjati sal-istralċ tat-Tieqa Ddedikata/Twieqi Ddedikati;
“Strateġija ta' Implimentazzjoni”
tfisser il-politika tal-FEI rigward l-allokazzjoni ta' Operazzjonijiet kif stabbilita fl-Artikolu 4.6;
“Kontroll Intern”
ifisser proċess applikabbli fil-livelli kollha tal-ġestjoni u maħsub biex jipprovdi assigurazzjoni raġjonevoli li jintlaħqu l-għanijiet li ġejjin:
(a)
l-effettività, l-effiċjenza u l-ekonomija tal-operazzjonijiet;
(b)
l-affidabbiltà tar-rapportar;
(c)
is-salvagwardja tal-assi u tal-informazzjoni;
(d)
il-prevenzjoni, l-iskoperta, il-korrezzjoni u s-segwitu ta' frodi u irregolaritajiet;
(e)
il-ġestjoni adegwata tar-riskji marbutin mal-legalità u r-regolarità tal-operazzjonijiet finanzjarji, waqt li jitqies il-karattru pluriennali tal-programmi kif ukoll in-natura tal-pagamenti kkonċernati;
“Bord tal-Investituri”
ifisser il-kumitat ta' tmexxija tat-Tieqa Ddedikata/Twieqi Ddedikati stipulat fl-Artikolu 10;
“Effett ta' Ingranaġġ”
ifisser, fejn għandu x'jaqsam ma' dan il-Ftehim ta' Finanzjament, il-proporzjon bejn il-Finanzjament Permezz ta' Self Ġdid li għandu jiġi pprovdut lir-Riċevituri Finali taħt it-Tieqa Ddedikata/Twieqi Ddedikati)u l-Kontribuzzjoni tal-Istat Membru korrispondenti jew, fejn għandu x'jaqsam ma' Ftehim Operattiv partikulari, il-proporzjon bejn il-Finanzjament Permezz ta' Self Ġdid li għandu jiġi pprovdut lir-Riċevituri Finali taħt tali Ftehim Operattiv u l-Kontribuzzjoni tal-Istat Membru korrispondenti;
“Spejjeż u Tariffi ta' Ġestjoni”
“l-ispejjeż u t-tariffi ta' ġestjoni” tfisser kif stipulat fl- Artikolu 14;
“Awtorità Maniġerjali”
għandu t-tifsira stabbilita fil-Preambolu;
“Mira”
ifisser kull wieħed mill-miri taħt l-Artikolu 39(5) tas-CPR kif stipulat fl-Artikolu 7;
“Kontribuzzjoni tal-Istat Membru”
ifisser il-Kontribuzzjoni tal-Istat Membru Impenjata jew il-Kontribuzzjoni tal-Istat Membru Imħallsa jew it-tnejn li huma, skont ma jagħti l-każ;
“Kontribuzzjoni tal-Istat Membru Impenjata”
ifisser l-ammont aggregat ta' kwalunkwe approprjazzjonijiet ta' impenn skont il-baġit (tal-Programm Operattiv tal-FEŻR)(u l-programm għall-iżvilupp rurali FAEŻR) fir-rigward tat-Tieqa Ddedikata/Twieqi Ddedikati;
“Kontribuzzjoni tal-Istat Membru Imħallsa”
ifisser l-ammont aggregat ta' kwalunkwe riżorsi finanzjarji mill-(Programm Operattiv tal-FEŻR)(u l-programm għall-iżvilupp rurali tal-FAEŻR) imħallsin mill-Awtorità Maniġerjali f'relazzjoni mat-Tieqa Ddedikata/Twieqi Ddedikati inklużi d-Dħul u l-Pagamenti Lura;
“Finanzjament Permezz ta' Self Ġdid”
ifisser is-self, il-lokazzjonijiet jew il-garanziji ġodda lir-Riċevituri Finali oriġinati mill-Intermedjarju Finanzjarju mhux aktar tard mill-31 ta' Diċembru 2023 f'konformità mat-termini u l-kundizzjonijiet stipulati fil-Ftehimiet Operattivi;
“Kont mhux tal-Euro”
ifisser kont denominat b'munita oħra flok bl-Euro, li huwa parti mill-Kont(ijiet) tat-Tieqa Ddedikata/Twieqi Ddedikati;
“OLAF”
ifisser l-Uffiċċju Ewropew ta' Kontra l-Frodi;
“Operazzjoni”
ifisser is-sett ta' operazzjonijiet imwettqa (mill-FEI u Intermedjarju Finanzjarju) 
(għall-Għażla 1)
 U/JEW (mill-FEI, Intermedjarju Finanzjarju u partijiet oħrajn) 
(Għażla 2)
, kif speċifikat iktar fl-Anness 1, bil-għan li jiġu implimentati t-Tieqa Ddedikata/Twieqi Ddedikati;
“Ftehim Operattiv”
ifisser il-ftehim(iet) li jintrabtu bih(om) (il-FEI u Intermedjarju Finanzjarju li jistipula(w) it-termini u l-kundizzjonijiet ta' Operazzjoni) 
(għall-Għażla 1)
 U/JEW (il-FEI u l-Intermedjarju Finanzjarju għall-ħolqien ta' Finanzjament Permezz ta' Self Ġdid) 
(Għażla 2)
;
“Għażla 1”
ifisser kif stabbilit skont l-Artikolu 5(i);
“Għażla 2”
ifisser kif stabbilit skont l-Artikolu 5(ii);
“Għażla 3”
ifisser kif stabbilit skont l-Artikolu 5(ii);
“Talba għal Pagament”
ifisser it-talba għal pagament imsemmija fl-Artikolu 11.3;
“Penali”
ifisser il-penali kuntrattwali stipulati fl-Artikolu 7 li huma pagabbli minn Intermedjarju Finanzjarju skont Ftehim Operattiv u suġġetti għal-liġi applikabbli;
“Pagamenti Lura”
ifisser l-ammonti li jirriżultaw minn garanziji rilaxxati, u ammonti rkuprati taħt it-Tieqa Ddedikata/Twieqi Ddedikati;
“Dħul”
ifisser kwalunkwe dħul, inklużi tariffi tal-garanziji u mgħax fuq ammonti fuq kontijiet fiduċjarji, imħallas lill-Kont(ijiet) tat-Tieqa Ddedikata/Twieqi Ddedikati taħt it-Tieqa Ddedikata/Twieqi Ddedikati, inklużi kwalunke ammonti bħal dawn li jirriżultaw fil-kuntest tal-Politika ta' Ħruġ;
“Segretarjat”
ifisser is-segretarjat tal-Bord tal-Investituri stabbilit fl-Artikolu 10;
“Programm Nazzjonali Ddedikat Uniku”
ifisser kif stabbilit fil-Premessa 9;
“SME”
ifisser intrapriża mikro (inklużi imprendituri individwali/persuni li jaħdmu għal rashom), żgħira jew ta' daqs medju kif definita fir-Rakkomandazzjoni tal-Kummissjoni 2003/361/KE tas-6 ta' Mejju 2003 dwar id-definizzjoni ta' SMEs (10);
“Inizjattiva tal-SMEs”
għandu t-tifsira stabbilita fil-Premessa 1;
“Avveniment ta' Terminazzjoni”
ifisser kwalunkwe avveniment minn dawk imsemmija fl-Artikolu 25.5;
“Termini ta' Referenza”
ifisser is-sejħa miftuħa għal espressjoni ta' interess imħejjija mill-FEI;
“Tranżazzjoni”
ifisser it-tranżazzjoni ta' self, lokazzjoni jew garanzija li tirriżulta f'Finanzjament Permezz ta' Self Ġdid li jintrabtu bih Intermedjarju Finanzjarju (jew Intermedjarju Finanzjarju ta' livell inqas) u Riċevitur Finali;
“Ġestjoni tal-Assi tat-Teżorerija”
ifisser il-ġestjoni tat-teżorerjia tal-Kontribuzzjoni tal-Istat Membru Imħallsa, kif stipulata iktar fl-Artikolu 13;
“Emblema tal-Unjoni”
ifisser il-logo tal-Unjoni Ewropea li jirrappreżenta tnax-il stilla safra fuq sfond ikħal.
1.2.
F'dan il-Ftehim, sakemm il-kuntest ma jitlobx mod ieħor,
(a)
l-intestaturi huma għall-konvenjenza biss u ma jaffettwawx il-kostruzzjoni jew l-interpretazzjoni ta' kwalunkwe dispożizzjoni ta' dan il-Ftehim ta' Finanzjament;
(b)
kliem fis-singular jinkludi wkoll il-plural u viċi versa;
(c)
referenza għal artikolu, taqsima, parti jew skeda hija referenza għall-artikolu, taqsima, parti, jew skeda ta' dan il-Ftehim ta' Finanzjament.
Artikolu 2
Għan u Kamp ta' Applikazzjoni ta' dan il-Ftehim ta' Finanzjament
2.1.
Dan il-Ftehim ta' Finanzjament jistabbilixxi t-termini u l-kundizzjonijiet għall-użu tal-Kontribuzzjoni tal-Istat Membru f'konnessjoni mal-implimentazzjoni tat-Tieqa Ddedikata/Twieqi Ddedikati mill-FEI.
2.2.
L-ammont indikattiv tal-Kontribuzzjoni tal-Istat Membru għat-Tieqa Ddedikata/Twieqi Ddedikati jkun jammonta sa (•) Miljun Euro.
2.3.
L-Awtorità Maniġerjali b'dan qiegħda tagħti lill-FEI l-mandat tal-implimentazzjoni u l-ġestjoni tat-Tieqa Ddedikata/Twieqi Ddedikati f'relazzjoni mal-Kontribuzzjoni tal-Istat Membru, f'isem il-FEI u għan-nom tal-Awtorità Maniġerjali u bir-riskju għaliha, f'konformità mad-dispożizzjonijiet tas-CPR u ta' dan il-Ftehim ta' Finanzjament.
Artikolu 3
Kriterji ta' eliġibbiltà u ta' esklużjoni tal-Finanzjament Permezz ta' Self Ġdid
3.1.
Il-FEI jikkommetti l-Kontribuzzjoni tal-Istat Membru għal Operazzjonijiet għall-ħolqien ta' Finanzjament Permezz ta' Self Ġdid taħt it-Tieqa Ddedikata/Twieqi Ddedikati li tappoġġja lill-SMEs u li timmira għal:
—
l-istabbiliment ta' impriżi ġodda,
—
kapital tal-istadju bikri (jiġifieri kapital inizjali u kapital biex tibda negozju),
—
kapital għall-espansjoni
—
kapital għat-tisħiħ tal-attivitajiet ġenerali ta' impriża, jew
—
it-twettiq ta' proġetti ġodda, il-penetrazzjoni ta' swieq ġodda jew żviluppi ġodda minn impriżi eżistenti,
f'kull każ, mingħajr preġudizzju għar-regoli tal-Unjoni applikabbli dwar l-għajnuna mill-istat, u f'konformità mar-regoli speċifiċi tal-FEŻR u tal-FAEŻR, skont ma japplika.
3.2.
Skont il-kriterji stabbiliti fl-Artikolu 3.1, it-Tieqa Ddedikata/Twieqi Ddedikati:
(i)
tista' tinkludi investimenti f'assi tanġibbli u intanġibbli, kif ukoll kapital operattiv fil-limiti tar-regoli tal-Unjoni applikabbli dwar l-għajnuna mill-Istat u bil-ħsieb li tistimula s-settur privat bħala fornitur ta' finanzjament għall-impriżi. L-investimenti jistgħu jinkludu wkoll l-ispejjeż tat-trasferiment tad-drittijiet ta' proprjetà fl-impriżi sakemm tali trasferimenti jsiru bejn investituri indipendenti;
(ii)
tappoġġja investimenti li huma mistennija jkunu finanzjament vijabbli u investimenti li mhumiex fiżikament kompluti jew implimentati b'mod sħiħ fid-data tal-inklużjoni fil-Finanzjament Permezz ta' Self Ġdid; u
(iii)
tappoġġja r-Riċevituri Finali li jitqiesu potenzjalment vijabbli ekonomikament fiż-żmien tal-appoġġ tal-Kontribuzzjoni tal-Istat Membru b'konformità mal-għanijiet stabbiliti fis-CPR, fir-(Regolament COSME) jew fir-(Regolament H2020) kif jistgħu jkunu żviluppati aktar f'dan il-Ftehim ta' Finanzjament.
(3.3)
It-tieqa ddedikata/twieqi ddedikati jistgħu jappoġġjaw biss il-kapital operatorju li huwa anċillari u marbut ma' investiment ġdid fis-settur tal-agrikoltura jew tal-forestrija għal ammont li ma jaqbiżx it-30 % tal-ammont totali tat-Tranżazzjoni u fuq ġustifikazzjoni aċċettabbli għall-Intermedjarju Finanzjarju. Għal attivitajiet mhux agrikoli, l-ebda kapital operatorju ma jista' jiġi appoġġjat.) 
(Dan il-paragrafu japplika biss jekk it-Tieqa Ddedikata/Twieqi Ddedikati jkunu appoġġjati skont il-FAEŻR)
3.4.
L-appoġġ finanzjarju taħt it-Tieqa Ddedikata/Twieqi Ddedikati jingħata wara li jitqiesu l-kriterji ta' esklużjoni applikabbli għall-Kontribuzzjoni tal-UE taħt (l-Istrumenti Finanzjarji COSME) U/JEW (l-Istrumenti Finanzjarji H2020) u stipulati għall-informazzjoni fl-Anness 2.
3.5.
Il-Partijiet jirrikonoxxu li parti mill-Finanzjament Permezz ta' Self Ġdid maħluq skont l-Artikolu 3.1 u li jikkorrispondi għall-Kontribuzzjoni tal-UE għal diversi drabi, taħt (l-Istrumenti Finanzjarji COSME) U/JEW (l-Istrumenti Finanzjarji H2020) hija soġġetta għal dispożizzjonijiet stipulati fil-Ftehim(iet) ta' Delega li jirregola(w) il-Kontribuzzjoni tal-UE.
Artikolu 4
Il-prinċipji ġenerali marbutin mal-implimentazzjoni u l-ġestjoni tat-Tieqa Ddedikata/Twieqi Ddedikati
4.1.
Il-FEI jimplimenta, jimmaniġġja, jissorvelja u jagħlaq it-Tieqa Ddedikata/Twieqi Ddedikati b'konformità mal-Ftehim ta' Finanzjament, mat-termini applikabbli tas-CPR, mal-Ftehim(iet) ta' Delega, mar-Regolament Finanzjarju u ma' dispożizzjonijiet oħrajn rilevanti tal-liġi tal-Unjoni, partikolarment ir-regoli dwar l-għajnuna mill-Istat. Waqt li jagħmel dan, il-FEI japplika r-regoli, il-politiki u l-proċeduri proprji tiegħu kif emendati, modifikati jew supplimentati minn żmien għal żmien, prattiki tal-industrija tajbin, u miżuri xierqa ta' monitoraġġ, kontroll u awditjar kif inhu stipulat iktar hawnhekk.
4.2.
Il-FEI jkun responsabbli għall-ingaġġ u l-impjegar tal-persunal u/jew konsulenti li jistgħu jiġu assenjati għall-implimentazzjoni tat-Tieqa Ddedikata/Twieqi Ddedikati u li għandhom jaqgħu taħt ir-responsabbiltà tal-FEI għall-finijiet ta' dan il-Ftehim ta' Finanzjament u jkunu rregolati fl-aspetti kollha mir-regoli, il-politiki u l-proċeduri applikati mill-FEI fir-rigward tal-persunal u/jew il-konsulenti tiegħu, u jkunu suġġetti għalihom.
4.3.
Il-FEI jwettaq l-obbligi kollha relatati mat-Tieqa Ddedikata/Twieqi Ddedikati kif inhuma stipulati speċifikament f'dan il-Ftehim ta' Finanzjament bil-livell professjonali rikjest ta' attenzjoni, effiċjenza, trasparenza u diliġenza, bħalma japplikahom fil-qadi tal-affarijiet tiegħu stess.
4.4.
Parti li taffaċċja Force Majeure tinnotifika lill-Parti l-oħra bla dewmien, u tiddikjara n-natura tagħha, kemm probabbli li ddum u l-effetti previsti. Il-Partijiet jieħdu l-miżuri kollha neċessarji sabiex jillimitaw jew jimminimizzaw l-ispejjeż u l-ħsarat possibbli kkawżati mill-Force Majeure.
4.5.
Il-ġestjoni u l-implimentazzjoni tat-Tieqa Ddedikata/Twieqi Ddedikati għandhom ikunu bbażati fuq il-prinċipju tal-allinjament tal-interessi bejn il-Partijiet. F'dak li jirrigwarda l-prinċipju tal-allinjament tal-interessi, il-FEI jkun konformi mal-prinċipji stabbiliti fl-Artikolu 12 u fl-Anness 1.
4.6.
L-allokazzjoni tal-Operazzjonijiet tkun ibbażata fuq il-kriterji stabbiliti fl-Istrateġija ta' Implimentazzjoni. Il-FEI jipprovdi lill-Awtorità Maniġerjali l-Istrateġija ta' Implimentazzjoni tiegħu fi żmien (3) xhur mill-iffirmar ta' dan il-Ftehim ta' Finanzjament u għandu jinnotifika lill-Awtorità Maniġerjali mingħajr dewmien żejjed dwar kwalunkwe tibdil fl-Istrateġija ta' Implimentazzjoni.
4.7.
Il-Kontribuzzjoni tal-istat Membru ma tridx tiġġenera vantaġġi mhux dovuti, partikolarment fil-forma ta' dividendi jew profitti mhux dovuti lil partijiet terzi jekk mhux b'konformità ma' dan il-Ftehim ta' Finanzjament.
4.8.
L-appoġġ finanzjarju taħt it-Tieqa Ddedikata/Twieqi Ddedikati ma jingħatax lil kwalunkwe Intermedjarju Finanzjarju jew Riċevitur Finali li jkun f'waħda mis-sitwazzjonijiet imsemmija fl-Artikolu 9.4 (tali kundizzjonijiet ikunu speċifikati iktar fil-kuntratt).
Artikolu 5
Objettivi u Deskrizzjoni tat-Tieqa Ddedikata (Twieqi Ddedikati)
Kif inhu speċifikat ulterjorment fl-Anness 1, it-Tieqa Ddedikata/Twieqi Ddedikati jkopru r-riskju ta':
(i)
portafolli ta' Finanzjament Permezz ta' Self Ġdid permezz ta' garanziji mingħajr limitu li jipprovdu solliev kapitali suġġett għal regoli rilevanti dwar ir-rekwiżiti kapitali li jkopru sa 80 % ta' kull self fil-portafolli rilevanti (“Għażla 1”) JEW
(ii)
(portafolli eżistenti ta' self, lokazzjoni jew garanziji lil SMEs u impriżi oħrajn b'inqas minn 500 impjegat) JEW (portafolli ta' Finanzjament Permezz ta' Self Ġdid) permezz tat-titolarizzazzjoni, kif definita fil-punt (61) tal-Artikolu 4(1) tar-Regolament (UE) Nru 575/2013 (“Għażla 2”) (bil-ġbir flimkien tal-Kontribuzzjoni tal-Istat Membru u ta' kontribuzzjonijiet minn Stati Membri oħrajn. (“Għażla 3”)).
Artikolu 6
Kopertura Territorjali
Il-Kontribuzzjoni tal-Istat Membru tiġi utilizzata sabiex twassal għal Finanzjament Permezz ta' Self Ġdid unikament għal Riċevituri Finali rreġistrati u li joperaw fit-territorju (ta' (ISEM L-ISTAT MEMBRU)), skont l-analiżi li ġejja: (•)(tali kundizzjonijiet ikunu speċifikati iktar fil-kuntratt)).
Artikolu 7
Effett ta' Ingranaġġ Minimu, Miri u Penali
7.1.
Il-FEI jiżgura li f'kull Ftehim Operattiv jiġu inklużi dispożizzjonijiet li jirrikjedu li l-Intermedjarji Finanzjarji jilħqu l-Miri li ġejjin:
(i)
fi tmiem il-perjodu ta' (•) xhur mill-iffirmar tal-Ftehim Operattiv, l-Effett ta' Ingranaġġ ma jkunx inqas minn (•);
(ii)
sad-data tat-terminazzjoni ta' dan il-Ftehim jew sal-31 ta' Diċembru 2023, skont liema tiġi l-ewwel, l-Effett ta' Ingranaġġ ma jkunx inqas minn (•)
7.2.
Bħala parti mir-rapport imsemmi fl-Artikolu 16.1, il-FEI jinnotifika bil-miktub lill-Awtorità Maniġerjali meta tintlaħaq Mira qabel jew wara d-dati tal-għeluq imsemmija fl-Artikolu 7.1, u jipprovdi lill-Awtorità Maniġerjali l-informazzjoni marbuta mal-volum ta' Finanzjament Permezz ta' Self Ġdid kif inhu pprovdut ulterjorment hawnhekk.
7.3.
Kull Ftehim Operattiv jipprevedi Penali għall-Intermedjarji Finanzjarji, għall-benefiċċju aħħari tal-Awtorità Maniġerjali, b'mod indikattiv kif ġej:
(a)
f'każ li l-ammont ta' Finanzjament Permezz ta' Self Ġdid oriġinat mill-Intermedjarju Finanzjarju taħt il-Ftehimiet Operattivi rilevanti jkun inqas minn (A) % tal-ammont tal-Finanzjament Permezz ta' Self Ġdid miftiehem għall-Miri rilevanti, Penali ugwali għal (X) % tad-differenza bejn il-Finanzjament Permezz ta' Self Ġdid miftiehem u l-Finanzjament Permezz ta' Self Ġdid oriġinat; jew
(b)
f'każ li l-ammont ta' Finanzjament Permezz ta' Self Ġdid oriġinat mill-Intermedjarju Finanzjarju taħt il-Ftehimiet Operattivi rilevanti jkun ogħla minn (A) % imma inqas minn (B) % tal-ammont tal-Finanzjament Permezz ta' Self Ġdid miftiehem għall-Miri rilevanti, Penali ugwali għal (Y) % tad-differenza bejn il-Finanzjament Permezz ta' Self Ġdid miftiehem u l-Finanzjament Permezz ta' Self Ġdid oriġinat.
Barra minn hekk, għal Tieqa Ddedikata/Twieqi Ddedikati taħt l-Għażla 2, f'każ li l-Intermedjarju Finanzjarju ma jiksibx Effett ta' Ingranaġġ ugwali għal mill-inqas wieħed (1), Penali ugwali għad-differenza bejn il-Kontribuzzjoni tal-Istat Membru Imħallsa allokata għall-Operazzjoni rilevanti u l-ammont relatat ta' Finanzjament Permezz ta' Self Ġdid oriġinat;
(il-kundizzjonijiet dwar id-determinazzjoni u l-modalitajiet ta' implimentazzjoni ta' Penali fil-livell ta' kull Operazzjoni jiġu speċifikati fil-kuntratt)
7.4.
L-Awtorità Maniġerjali tirrikonoxxi li l-Ftehimiet ta' Garanzija u l-Operazzjonijiet rilevanti ma jiġux affettwati meta l-Intermedjarju Finanzjarju jonqos milli jilħaq ir-rekwiżiti ta' ingranaġġ stabbiliti b'konformità ma' dan il-Ftehim ta' Finanzjament jew mal-Ftehim Operattiv rilevanti, skont ma jagħti l-każ.
7.5.
Il-Penali jkunu ammont ta' darba għal kull Operazzjoni, ikkalkulati mill-FEI f'kull Mira, bl-aktar ammonti kkalkolati riċenti msemmija fl-Artikolu 7.3 jridu jitħallsu mill-Intermedjarju Finanzjarju lill-FEI skont kull Ftehim Operattiv (x) fit-terminazzjoni tal-Ftehim Operattiv għal raġunijiet attribwibbli għall-Intermedjarju Finanzjarju jew (y) fi tmiem il-perjodu ta' inklużjoni rilevanti għall-ħolqien ta' Finanzjament Permezz ta' Self Ġdid, skont liema jiġi l-ewwel. Tali ammont jitħallas mill-FEI lill-Awtorità Maniġerjali meta jsir il-pagament mill-Intermedjarju Finanzjarju rilevanti tiegħu. (Jistgħu jiġu speċifikati iktar kundizzjonijiet fil-kuntratt jekk ikun neċessarju)
7.6.
(Sabiex jiġi evitat id-dubju, il-Penali japplikaw mingħajr preġudizzju għal penali u tariffi oħrajn applikabbli taħt il-Ftehimiet ta' Delega tal-(Istrumenti Finanzjarji COSME) JEW tal-(Istrumenti Finanzjarji H2020) li jirrigwardaw il-Kontribuzzjoni tal-UE rispettiva).
Artikolu 8
Kompiti u obbligi tal-FEI
8.1.
Wara l-iffirmar ta' dan il-Ftehim ta' Finanzjament u għall-finijiet tal-implimentazzjoni tal-Operazzjonijiet, il-FEI jagħmel ħiltu sabiex jidħol fl-ewwel Ftehim Operattiv sa mhux aktar tard minn (X) xhur wara l-iffirmar ta' dan il-Ftehim ta' Finanzjament.
8.2.
Mingħajr preġudizzju għal dispożizzjonijiet oħrajn ta' dan il-Ftehim ta' Finanzjament, il-FEI:
(a)
jimplimenta kull Tieqa Ddedikata taħt sistema effettiva u effiċjenti ta' Kontroll Intern kemm idum dan il-Ftehim ta' Finanzjament;
(b)
jittrasponi t-termini u l-kundizzjonijiet applikabbli ta' dan il-Ftehim ta' Finanzjament fil-Ftehimiet Operattivi ma' Intermedjarji Finanzjarji u b'mod partikolari d-dispożizzjonijiet dwar l-Effett ta' Ingranaġġ imsemmija fl-Artikolu 7;
(c)
jieħu d-deċiżjonijiet kollha sabiex jimpenja fondi għal Operazzjonijiet u jiddiżimpenja fondi, fejn xieraq, u jinnotifika lill-Bord tal-Investituri kif meħtieġ;
(d)
jinnegozja u jidħol fi kwalunkwe u f'kull strument legali skont mal-FEI fl-opinjoni professjonali tiegħu jqis xieraq għall-implimentazzjoni, il-ġestjoni u, skont ma jagħti l-każ, għat-terminazzjoni tal-Operazzjonijiet;
(e)
jirrikjedi li l-Intermedjarji Finanzjarji jħallsu lura kwalunkwe ammont imħallas lilhom indebitament, jekk ikun hemm, taħt il-Ftehimiet Operattivi;
(f)
jirrikjedi li l-Intermedjarji Finanzjarji jintrabtu taħt kull Ftehim Operattiv li jieħdu passi xierqa sabiex jirkupraw kwalunkwe ammont dovut mir-Riċevituri Finali rilevanti taħt it-Tranżazzjonijiet relatati;
(g)
fejn ikun xieraq u suġġett għal rimborż ta' spejjeż ta' litigazzjoni rilevanti taħt l-Artikolu 14.9, jimmaniġġja l-litigazzjoni (inkluż li, mingħajr limitazzjoni, jibda, imexxi, isolvi u jiddefendi) b'rabta ma' kwalunkwe Operazzjoni;
(h)
jordna l-ftuħ, iż-żamma u l-għeluq tal-Kont(ijiet) tat-Tieqa Ddedikata/Twieqi Ddedikati, jiddebita u jikkredita l-Kont(ijiet) tat-Tieqa Ddedikata/Twieqi Ddedikati b'konformità mad-dispożizzjonijiet ta' dan il-Ftehim ta' Finanzjament, iħallas il-pagamenti kollha previsti f'dan il-Ftehim ta' Finanzjament u jwettaq inkella t-tranżazzjonijiet kollha kkontemplati f'dan il-Ftehim ta' Finanzjament b'rabta mal-Kont(ijiet) tat-Tieqa Ddedikata/Twieqi Ddedikati;
(i)
iżomm reġistri tal-kontijiet separati u kontabilità xierqa u preċiża fejn għandu x'jaqsam l-użu tal-Kontribuzzjoni tal-Istat Membru;
(j)
jieħu l-miżuri neċessarji bil-ħsieb li jiżgura l-protezzjoni tad-dejta personali fil-pussess tal-FEI kif rikjest skont ir-Regolament (KE) Nru 45/2001 tal-Parlament Ewropew u tal-Kunsill tat-18 ta' Diċembru 2000 dwar il-protezzjoni ta' individwu fir-rigward tal-ipproċessar ta' data personali mill-istituzzjonijiet u l-korpi tal-Komunità u dwar il-moviment liberu ta' dik id-data (11), u l-atti ta' emenda sussegwenti;
(k)
jiżgura li jiddaħħlu rekwiżiti kuntrattwali fil-Ftehimiet Operattivi dwar it-trasferiment tat-tnaqqis tar-rata tal-imgħax miftiehem mill-Intermedjarji Finanzjarji lir-Riċevituri finali u jissorvelja l-implimentazzjoni tagħhom;
(l)
jieħu tali azzjoni oħra li tista' titqies neċessarja għall-implimentazzjoni u l-ġestjoni xierqa tat-Tieqa Ddedikata/Twieqi Ddedikati fil-limiti stabbiliti f'dan il-Ftehim ta' Finanzjament.
8.3.
Il-FEI jintrabat li jwettaq l-obbligi u l-kompiti kollha tiegħu taħt dan il-Ftehim ta' Finanzjament bil-livell rikjest ta' attenzjoni professjonali u b'mod partikolari:
(a)
li japplika standards u prattiki professjonali mhux inqas favorevoli minn dawk użati għall-attivitajiet proprji tiegħu, waqt li jieħu inkonsiderazzjoni t-termini ta' dan il-Ftehim ta' Finanzjament;
(b)
li jalloka riżorsi adegwati li jippermettu l-implimentazzjoni u l-ġestjoni xierqa tat-Tieqa Ddedikata/Twieqi Ddedikati;
(c)
li jippromwovi t-Tieqa Ddedikata/Twieqi Ddedikati u li jassisti l-Awtorità Maniġerjali sabiex tikseb viżibbiltà ġenerali tal-appoġġ tal-Unjoni matul il-katina ta' implimentazzjoni sar-Riċevituri Finali, kif inhu speċifikat iktar f'dan il-Ftehim ta' Finanzjament;
(d)
li ma joħloqx imposti, ipoteki, pleġġijiet jew piżijiet oħrajn dwar kwalunkwe fond miżmum fil-Kont(ijiet) tat-Tieqa Ddedikata/Twieqi Ddedikati (ħlief kif inhu implikat mil-liġi jew mill-prattika bankarja stabbilita);
(e)
li jwettaq il-Ġestjoni tal-Assi tat-Teżorerija ta' kwalunkwe bilanċ fil-Kont(ijiet) tat-Tieqa Ddedikata/Twieqi Ddedikati kif stabbilit fl-Artikolu 13 ta' dan il-Ftehim ta' Finanzjament.
8.4.
(Għall-evitar ta' dubji, il-kompiti tal-FIE u l-obbligi skont dan il-Ftehim ta' Finanzjament japplikaw mingħajr preġudizzju għal obbligi relevanti oħrajn tal-FIE skont il-Ftehim(iet) ta' Delega (COSME) JEW (H2020)).
Artikolu 9
Għażla tal-Intermedjarji Finanzjarji u l-Ftehimiet Operattivi
9.1.
Il-FEI, għandu r-responsabbiltà jagħżel Intermedjarju Finanzjarju wieħed jew iktar sabiex jimplimenta t-Tieqa Ddedikata/Twieqi Ddedikati b'konformità mat-termini rilevanti tal-Ftehim(iet) ta' Delega (COSME) JEW (H2020) skont kif ikun japplika. (Jistgħu jiġu speċifikati iktar kundizzjonijiet fil-kuntratt jekk ikun neċessarju)
9.2.
L-Intermedjarji Finanzjarji li magħhom il-FEI jipprova jidħol fi Ftehimiet Operattivi, għandhom jintgħażlu abbażi tal-politiki u l-proċeduri tal-FEI skont proċeduri ta' Għażla miftuħin, trasparenti, proporzjonati u nondiskriminatorji u oġġettivi, waqt li jiġu evitati kunflitti ta' interess u tingħata l-konsiderazzjoni dovuta għan-natura tat-Tieqa Ddedikata/Twieqi Ddedikati u għall-esperjenza u l-kapaċità finanzjarja tal-Intermedjarju Finanzjarju. L-Għażla ta' tali Intermedjarji Finanzjarji ssir fuq bażi kontinwa u għandha tkun ibbażata fuq sistema ta' punteġġ sabiex l-Intermedjarji Finanzjarji jingħataw prijorità skont kriterji speċifiċi.
9.3.
Il-Ftehimiet Operattivi konklużi mill-FEI ma' Intermedjarji Finanzjarji jkunu jirriflettu l-obbligi applikabbli kollha tal-FEI skont dan il-Ftehim ta' Finanzjament. B'mod partikulari, tali Ftehimiet Operattivi jkunu jinkludu dispożizzjonijiet dwar ir-responsabbiltà tal-Intermedjarji Finanzjarji fir-rigward ta' Penali.
9.4.
Il-Ftehimiet Operattivi jirrikjedu li għall-fini tal-implimentazzjoni tat-Tieqa Ddedikata/Twieqi Ddedikati, l-Intermedjarji Finanzjarji magħżula sabiex:
(a)
jikkooperaw b'mod sħiħ fil-protezzjoni tal-interessi finanzjarji tal-Unjoni;
(b)
jipprovdu għad-dritt tal-Awtorità Maniġerjali li teżerċita l-kompetenzi tagħha b'mod komprensiv, iridu:
(c)
jipprovdu lill-OLAF il-faċilitajiet kollha u l-informazzjoni u d-dokumentazzjoni dwar l-Operazzjonijiet ikkonċernati sabiex jeżerċita l-kompetenzi tiegħu b'mod komprensiv u jippermettulu jwettaq investigazzjonijiet, inklużi verifiki u spezzjonijiet fuq il-post, b'konformità mad-dispożizzjonijiet u l-proċeduri stabbiliti fir-Regolament (UE, Euratom), Nru 883/2013 tal-Parlament Ewropew u tal-Kunsill tal-11 ta' Settembru 2013 dwar investigazzjonijiet immexxija mill-Uffiċċju Ewropew Kontra l-Frodi (OLAF) u li jħassar ir-Regolament tal-Parlament Ewropew u tal-Kunsill (KE) Nru 1073/1999 u r-Regolament tal-Kunsill (Euratom) Nru 1074/1999 (12), ir-Regolament tal-Kunsill (Euratom, KE) Nru 2185/96 tal-11 ta' Novembru 1996 dwar il-verifiki u l-ispezzjonijiet fuq il-post imwettqa mill-Kummissjoni sabiex tipproteġi l-interessi finanzjarji tal-Komunità Ewropea kontra l-frodi u irregolaritajiet oħra (13) u r-Regolament tal-Kunsill (KE, Euratom) Nru 2988/95 tat-18 ta' Diċembru 1995 dwar il-protezzjoni ta' l-interessi finanzjarji tal-Komunitajiet Ewropej (14), kif jistgħu jiġu emendati, supplimentati jew modifikati minn żmien għal żmien, sabiex jiġu protetti l-interessi finanzjarji tal-Unjoni, bil-ħsieb li jistabbilixxi jekk kienx hemm frodi, korruzzjoni jew kwalunke attività illegali oħra li taffettwa l-interessi finanzjarji tal-Unjoni f'rabta mal-operazzjoni ta' finanzjament suġġetta għat-Tieqa Ddedikata/Twieqi Ddedikati;
(d)
iżommu u jkunu kapaċi jipproduċu d-dokumentazzjoni kollha relatata mal-implimentazzjoni tat-Tieqa Ddedikata/Twieqi Ddedikati għal perjodu ta' seba' ((7)) snin wara tmiem il-Perjodu ta' Implimentazzjoni jew it-terminazzjoni tal-Ftehim Operattiv jew l-għeluq tal-Operazzjonijiet, skont liema perjodu jkun l-itwal;
(e)
jagħtu aċċess lill-Qorti Ewropea tal-Awdituri għall-faċilitajiet kollha u jipprovdulha l-informazzjoni kollha li tqis neċessarja għat-twettiq tal-kompiti tagħha, b'konformità mal-Artikolu 161 tar-Regolament Finanzjarju;
(f)
ikunu konformi mal-istandards rilevanti u mal-leġiżlazzjoni applikabbli dwar il-prevenzjoni tal-ħasil tal-flus, il-ġlieda kontra t-terroriżmu u l-ġlieda kontra l-frodi fiskali;
(g)
fir-rigward ta' kwalunkwe intermedjarji u riċevituri finali oħrajn, jittrasponu l-kundizzjonijiet rilevanti definiti f'dan l-Artikolu 9.4 u l-Artikolu 9.5 fil-ftehimiet tagħhom magħhom, ħlief li fir-rigward tal-Artikolu 9.5, l-Intermedjarji Finanzjarji u r-Riċevituri Finali jagħtu rappreżentazzjonijiet li huma ma jinsabux f'sitwazzjoni ta' esklużjoni kif stabbilit fl-Anness 2;
(h)
jintrabtu li ma jimponu ebda tariffa fuq il-FEI b'rabta mal-implimentazzjoni ta' Operazzjonijiet;
(i)
jikkalkulaw l-ekwivalenti tal-għotja gross skont it-tifsira tal-Artikolu 4(2) tar-Regolament de minimis għal kull Tranżazzjoni skont il-formula stipulata fl-Anness 1, u jirrapportaw il-kalkolu lill-FEI;
(j)
jgħaddu b'mod sħiħ lir-Riċevituri Finali l-porzjon sħiħ ta' għajnuna mill-Istat tal-benefiċċju finanzjarju li jirriżulta mill-Kontribuzzjoni tal-Istat Membru kif inhu speċifikat iktar fl-Anness 1.
(Iktar kundizzjonijiet għandhom jiġu speċifikati fil-kuntratt)
9.5.
Intermedjarji Finanzjarji li jinsabu f'xi waħda mis-sitwazzjonijiet stabbiliti fl-Anness 2 ma jiġux magħżula.
9.6.
Qabel l-iffirmar ta' Ftehim Operattiv, il-FEI jinforma bil-miktub lill-Awtorità Maniġerjali dwar l-elementi ewlenin ta' kull Operazzjoni kif inhu speċifikat aktar fil-Ftehim ta' Finanzjament. (Iktar kundizzjonijiet għandhom jiġu speċifikati fil-kuntratt). Il-FEI, mingħajr dewmien żejjed, jinnotifika bil-miktub lill-Awtorità Maniġerjali dwar l-iffirmar ta' Ftehim Operattiv.
9.7.
Il-FEI jinforma bil-miktub lill-Awtorità Maniġerjali mingħajr dewmien żejjed dwar il-kanċellazzjoni parzjali, emendi materjali jew it-terminazzjoni bikrija ta' Ftehim Operattiv u r-raġunijiet għal tali sitwazzjoni, kif inhu pprovdut iktar f'dan il-Ftehim ta' Finanzjament. (Iktar kundizzjonijiet għandhom jiġu speċifikati fil-kuntratt)
Artikolu 10
Governanza
10.1.
L-implimentazzjoni tat-Tieqa Ddedikata/Twieqi Ddedikati mill-FEI għandha tkun issorveljata mill-bord tal-investituri (“il-Bord tal-Investituri”). Il-Bord tal-Investituri jikkonsisti f'(4) membri mogħnija bis-setgħa dovuta appuntati mill-Awtorità Maniġerjali, u rappreżentanti tagħha, membru (1) appuntat mill-FEI, osservatur (1) appuntat mill-BEI u żewġ (2) osservaturi appuntati mill-Kummissjoni Ewropea.
10.2.
Il-Bord tal-Investituri:
(a)
japprova t-Termini ta' Referenza u, fejn ikun neċessarju, kwalunkwe emenda jew reviżjoni tagħhom u jirrevedi s-sejħiet għal proposti sottomessi mill-FEI qabel jiġu ppubblikati;
(b)
jirrevedi l-progress fl-implimentazzjoni tat-Tieqa Ddedikata/Twieqi Ddedikati, inklużi l-ilħuq ta' Miri u sensiela ta' Operazzjonijiet ġodda;
(c)
jirrevedi kwistjonijiet strateġiċi u politiċi relatati mat-Tieqa Ddedikata/Twieqi Ddedikati u jagħti opinjonijiet dwarhom;
(d)
jagħti gwida fuq kwistjonijiet ta' interpretazzjoni dwar il-kriterji ta' eliġibbiltà stabbiliti fl-Artikoli minn 3.1 sa 3.4;
(e)
jeżamina mill-ġdid ir-rapporti annwali tat-Tieqa Ddedikata/Twieqi Ddedikati msemmija fl-Artikolu 16;
(f)
jeżamina mill-ġdid it-termini ta' referenza għall-Evalwazzjonijiet u jeżamina mill-ġdid ir-rapporti ta' Evalwazzjoni tat-Tieqa Ddedikata (Twieqi Ddedikati), jekk ikun hemm;
(g)
jeżamina mill-ġdid l-aġġustamenti proposti għat-Tieqa Ddedikata (Twieqi Ddedikati) b'segwitu għar-rapporti ta' Evalwazzjoni msemmija fl-Artikolu 18;
(h)
jipproponi emendi għal dan il-Ftehim ta' Finanzjament, jekk ikun jixraq;
(i)
(kompiti oħrajn). (Jistgħu jiġu speċifikati iktar kundizzjonijiet fil-kuntratt jekk ikun neċessarju)
10.3.
Il-Bord tal-Investituri jaġixxi b'kunsens u taħt ebda ċirkustanza ma jimmina xi deċiżjoni li tkun ittieħdet dwar l-implimentazzjoni tal-istrateġija ġenerali tal-(Istrumenti Finanzjarji COSME) (U/JEW) l-(Istrumenti Finanzjarji H2020) mill-kumitat ta' tmexxija rilevanti previst fil-Ftehim(iet) ta' Delega rispettivi.
10.4.
Il-Bord tal-Investituri jeleġġi l-President tiegħu. Il-President jkun rappreżentant tal-Awtorità Maniġerjali.
Il-Bord tal-Investituri jiltaqa' fuq talba ta' kwalunkwe wieħed mill-membri tiegħu, u jiltaqa' għall-inqas (•) kull sena. Il-laqgħat tal-Bord tal-Investituri jiġu organizzati mis-Segretarjat tiegħu.
10.5.
Il-Bord tal-Investituri jadotta r-regoli ta' proċedura tiegħu fuq proposta tas-Segretarjat.
10.6.
L-attendenza għal-laqgħat tal-Bord tal-Investituri ma tkunx bil-ħlas. L-entità li tkun innominat il-membru terfa' l-piż tal-ispejjeż imġarrba mill-membru b'rabta mal-ivvjaġġar u l-attendenza għal kwalunkwe laqgħa tal-Bord tal-Investituri.
10.7.
Il-FEI jipprovdi s-servizzi tas-Segretarjat, skont dan il-Ftehim ta' Finanzjament.
Is-Segretarjat jwettaq, fost l-oħrajn, il-kompiti li ġejjin:
(a)
l-organizzazzjoni tal-laqgħat tal-Bord tal-Investituri, inklużi t-tfassil u t-tqassim tad-dokumenti, l-aġenda u l-minuti tal-Bord tal-Investituri;
(b)
kwalunkwe kompitu ieħor (kif definit f'dan il-Ftehim ta' Finanzjament) jew mill-Bord tal-Investituri.
(c)
komunikazzjonijiet relatati mal-attivitajiet tal-Bord tal-Investituri jitwasslu permezz tas-Segretarjat.
Artikolu 11
Kontribuzzjoni tal-Istat Membru
11.1.
Il-Kontribuzzjoni tal-Istat Membru tintuża esklussivament f'rabta mat-Tieqa Ddedikata/Twieqi Ddedikati u ma' kwalunkwe Operazzjoni relatata magħha.
11.2.
Il-FEI jipprovdi lill-Awtorità Maniġerjali sa mhux iktar tard minn (X) ta' kull sena (i) is-sensiela ta' Operazzjonijiet previsti li jiġu ffirmati fis-sena kurrenti u l-ammont propost tal-Kontribuzzjoni tal-Istat membru li għandha titħallas għas-sena kurrenti, (ii) l-iskeda ta' pagamenti tal-ammont propost tal-Kontribuzzjoni tal-Istat Membru li għandha titħallas kull sena sa tmiem il-Perjodu ta' Impenn, inklużi tariffi ta' ġestjoni applikabbli (iii) kwalunkwe bidla meqjusa neċessarja għall-Kontribuzzjoni tal-Istat Membru notifikata li sseħħ fis-sena kurrenti.
Sa (X) ta' kull sena, il-FEI jipprovdi lill-Awtorità Maniġerjali l-figuri riveduti li jirrigwardaw is-subparagrafu ta' hawn fuq, jekk ikun meħtieġ.
11.3.
Wara d-diliġenza dovuta tal-Intermedjarji Finanzjarji li huma previsti li jintgħażlu b'konformità mal-Artikolu 9, il-FEI jibgħat fi kwalunkwe żmien li jqis neċessarju talba għal pagament lill-Awtorità Maniġerjali, fil-formola tal-Anness 3 (“it-Talba għal Pagament”). It-Talba għal Pagament tinkludi (i) l-ammont propost ta' Kontribuzzjoni tal-Istat Membru sabiex ikopri l-impenji taħt il-Ftehimiet ta' Garanzija li jkunu mistennija jiġu ffirmati matul it-tliet xhur wara d-data tat-Talba għal Pagament u (ii) skeda ta' pagamenti tal-Kontribuzzjoni tal-Istat Membru li għandhom jitħallsu kull sena sa tmiem il-Perjodu ta' Impenn b'rabta mal-Operazzjonijiet rilevanti.
11.4.
Talba għal Pagament tista' tinkludi ammont propost ta' Kontribuzzjoni tal-Istat membru ta' 100 % tal-ammonti neċessarji sabiex ikunu koperti l-impenji taħt Ftehim ta' Garanzija.
11.5.
L-Awtorità Maniġerjali hekk kif tirċievi Talba għal Pagament, u suġġett għad-disponibbiltà tal-baġit, mingħajr dewmien bla bżonn u fi kwalunkwe każ qabel ma l-FEI jiffirma xi Ftehim ta' Garanzija, tiddepożita fil-Kont(ijiet) tat-Tieqa Ddedikata/Twieqi Ddedikati l-Kontribuzzjoni tal-Istat Membru li tkun daqs l-ammont ta' Kontribuzzjoni tal-Istat Membru speċifikat fit-Talba għal Pagament, u tinforma biha lill-FEI.
11.6.
L-Awtorità Maniġerjali tista' fi kwalunkwe żmien tissospendi l-pagament tal-Kontribuzzjoni tal-Istat membru billi tinnotifika lill-FEI li t-Talba għal Pagament tiegħu ma tistax tintlaqa' għax:
(a)
mhijiex konformi f'xi aspett materjali mad-dispożizzjonijiet ta' dan il-Ftehim ta' Finanzjament; jew
(b)
ikun hemm dubju serju dwar l-aċċettabilità tan-nefqa sottostanti prevista; jew
(c)
tinġieb informazzjoni għall-attenzjoni tal-Awtorità Maniġerjali li tindika xi nuqqas sinifikanti fil-funzjonament tas-sistema ta' Kontroll Intern jew li n-nefqa ċċertifikata mill-FEI hija marbuta ma' irregolarità serja u ma ġietx ikkoreġuta. F'dan il-każ, l-Awtorità Maniġerjali tista' tissospendi l-pagament biss jekk ikun neċessarju sabiex tipprevjeni li ssir ħsara sinifikanti lill-interessi finanzjarji tagħha fir-rigward tal-baġit tal-Unjoni Ewropea.
Kwalunkwe sospensjoni bħal din tkun issostanzjata kif imiss mill-Awtorità Maniġerjali u ma għandhiex tkun retroattiva. Il-FEI għandu jkun notifikat kemm jista' jkun malajr dwar kwalunkwe sospensjoni bħal din, flimkien mar-raġunijiet għaliha.
Is-sospensjoni tidħol fis-seħħ dakinhar li l-Awtorità Maniġerjali tinnotifika lill-FEI dwarha. Il-perjodu ta' pagament li jkun fadal jissokta mill-ġdid minn dakinhar li l-informazzjoni jew dokumenti riveduti rikjesti jkunu riċevuti jew li l-verifiki ulterjuri neċessarji, inklużi verifiki fuq il-post, jitwettqu.
Jekk is-sospensjoni teċċedi x-xahrejn, il-FEI jista' jitlob lill-Awtorità Maniġerjali tirrieżamina jekk is-sospensjoni għandhiex titkompla.
Artikolu 12
Il-Kontribuzzjoni tal-FEI
Il-FEI jikkontribwixxi l-Kontribuzzjoni tal-FEI lill-Kompartiment, skont it-termini definiti fl-Anness 1.
Artikolu 13
Kont(ijiet) tat-Tieqa Ddedikata/Twieqi Ddedikati u l-Ġestjoni tal-Assi tat-Teżorerija
13.1.
Il-Ġestjoni tal-Assi tat-Teżorerija tal-Kont(ijiet) tat-Tieqa Ddedikata/Twieqi Ddedikati titwettaq mill-FEI jew minn xi entità oħra maħtura minnha bl-approvazzjoni tal-Bord tal-Investituri, b'konformità mal-linji gwida tal-Ġestjoni tal-Assi tat-Teżorerija stabbiliti fl-Anness 4.
13.2.
Għal kull Tieqa Ddedikata, il-FEI jiftaħ u jżomm Kont tat-Tieqa Ddedikata/Twieqi Ddedikati (f'relazzjoni mar-riżorsi kkontribwiti mill-Programm Operattiv tal-FEŻR u Kont tat-Tieqa Ddedikata/Twieqi Ddedikati f'relazzjoni mar-riżorsi kkontribwiti mill-programm tal-FAEŻR għall-iżvilupp rurali) u b'konformità mal-politiki u l-proċeduri interni tal-FEI.
13.3.
Il-Kontribuzzjoni tal-Istat Membru għat-Tieqa Ddedikata/Twieqi Ddedikati titħallas fil-Kont(ijiet) tat-Tieqa Ddedikata/Twieqi Ddedikati skont l-Artikolu 11 ta' dan il-Ftehim.
13.4.
Il-Kont(ijiet) tat-Tieqa Ddedikata/Twieqi Ddedikati f'kull ħin u f'kull aspett jintuża, jiġi impenjat jew inkella jsir disponiment minnu jew jiġi ġestit fit-termini tal-kontabilità b'mod separat minn fondi jew kontijiet oħrajn tal-FEI. It-tranżazzjonijiet kollha jrid ikollhom id-data tal-valur.
13.5.
Il-Kont(ijiet) tat-Tieqa Ddedikata/Twieqi Ddedikati jintużaw esklussivament b'rabta ma' tranżazzjonijiet jew Operazzjonijiet b'konformità ma' dan il-Ftehim ta' Finanzjament.
13.6.
L-assi tat-teżorerija jiġu ġestiti skont il-politiki u l-proċeduri tal-FEI, il-prinċipju ta' ġestjoni finanzjarja tajba u skont il-prinċipji stipulati fl-Anness 4. Dawn l-assi jiġu investiti bir-riskju għall-Awtorità Maniġerjali (inkluż fir-rigward ta' mgħax negattiv jew telf mill-ġestjoni tal-assi) skont profil ta' riskju u strateġija ta' investiment miftehmin minn qabel u, fejn ikunu applikabbli, il-linji gwida dwar il-ġestjoni tal-assi fil-formola stabbilita fl-Anness 4.
13.7.
Il-FEI jimponi tariffa fuq l-Awtorità Maniġerjali b'konformità mal-Artikolu 14, minħabba l-Ġestjoni tal-Assi tat-Teżorerija mwettqa mill-FEI jew għan-nom tagħha.
13.8.
Għall-fini tal-operat tal-Kont(ijiet) tat-Tieqa Ddedikata/Twieqi Ddedikati, il-FEI jiftaħ u jżomm Kont tal-Euro u, jekk ikun applikabbli, Kont mhux tal-Euro għal Operazzjonijiet denominati b'munita oħra flok bl-Euro.
13.9.
Il-Kont(ijiet) tat-Tieqa Ddedikata/Twieqi Ddedikati jiġu kkreditat b':
(a)
Il-Kontribuzzjoni tal-Istat membru Imħallsa;
(b)
Pagament lura;
(c)
Dħul
13.10.
Il-Kont(ijiet) tat-Tieqa Ddedikata/Twieqi Ddedikati jiġu ddebitati b':
(a)
Ammonti rikjesti fir-rigward ta' Operazzjonijiet;
(b)
Ammonti dovuti lill-FEI skont l-Artikolu 14;
(c)
Ammonti mħallsin lura lill-Awtorità Maniġerjali tal-Politika ta' Ħruġ;
(d)
Ammonti rikjesti għall-Ġestjoni tal-Assi tat-Teżorerija.
13.11.
It-trasferiment imsemmi fl-Artikolu 13.10(c) jsir fil-kont bankarju li ġej tal-Awtorità Maniġerjali:
Isem (tal-Bank):
[•]
Indirizz (tal-Bank):
[•]
BIC:
[•]
IBAN:
[•]
Isem il-Benefiċjarju:
[•]
Indirizz tal-Benefiċjarju:
[•]
BIC tal-Benefiċjarju:
[•]
Referenza:
Dħul ta' ammonti li jikkonċernaw il-Politika ta' Ħruġ ta' (daħħal l-akronimu tat-Tieqa Ddedikata/Twieqi Ddedikati u xi referenza oħra possibbli).
13.12.
Minħabba t-terminazzjoni ta' dan il-Ftehim ta' Finanzjament kif stabbilit fl-Artikolu 25, il-FEI jagħlaq il-Kont(ijiet) tat-Tieqa Ddedikata/Twieqi Ddedikati u jinnotifika bla dewmien żejjed lill-Awtorità Maniġerjali dwar dan l-għeluq.
13.13.
Il-FEI juża d-Dħul u l-Pagamenti Lura skont l-għanijiet tat-Tieqa Ddedikata/Twieqi Ddedikati, inkluż il-pagament ta' Spejjeż u Tariffi ta' Ġestjoni u jżomm reġistri tal-użu tad-Dħul u tal-Pagamenti Lura.
13.14.
(Jekk ikun xieraq, u fi kwalunkwe każ wara li jintemm il-Perjodu ta' Impenn, u mhux aktar tard minn (X) ta' kull sena, il-FEI jinnotifika lill-Awtorità Maniġerjali dwar l-ammont ta' Kontribuzzjoni tal-Istat membru impenjata li ma tħallsitx fil-Kont(ijiet) tat-Tieqa Ddedikata/Twieqi Ddedikati li ma jkunx għadu iktar meħtieġ għall-finijiet ta' dan il-Ftehim ta' Finanzjament jew ta' kwalunkwe Ftehim ta' Garanzija, kif inhu pprovdut iktar hawnhekk (Iktar kundizzjonijiet jiġu speċifikati fil-kuntratt).)
13.15.
(Fi tmiem il-Perjodu ta' Impenn u f'każ li ma jkunx għad fadal Kontribuzzjoni tal-Istat membru x'titħallas, il-FEI fuq bażi annwali, u mhux aktar tard minn (X) ta' kull sena, jinnotifika lill-Awtorità Maniġerjali dwar l-ammonti li ma jkunux aktar meħtieġa għat-Tieqa Ddedikata/Twieqi Ddedikati jew għal kwalunkwe Ftehim ta' Garanzija. Bħala konsegwenza, l-Awtorità Maniġerjali tista' toħroġ nota ta' debitu lill-FEI sabiex tirkupra l-ammont korrispondenti lura għall-baġit tal-Awtorità Maniġerjali
Artikolu 14
Spejjeż u Tariffi ta' Ġestjoni
14.1.
L-Awtorità Maniġerjali tħallas lill-FEI għall-Attività tal-FEI permezz ta' tariffi li jinkludu (i) tariffa amministrattiva, (ii) tariffa ta' inċentiv, (iii) tariffa tal-Ġestjoni tal-Assi tat-Teżorerija u (iv) tariffa ta' riżerva sabiex tkopri spejjeż imprevisti (kollettivament, “l-Ispejjeż u Tariffi ta' Ġestjoni”), kif inhu speċifikat iktar f'dan l-Artikolu.
14.2.
L-Ispejjeż u t-Tariffi ta' Ġestjoni jiġu ddebitati mill-FEI mill-Kont(ijiet) tat-Tieqa Ddedikata/Twieqi Ddedikati wara l-fatturar lill-Awtorità Maniġerjali (għandu jiġi speċifikat iktar fil-kuntratt), u r-reviżjoni minnha, u jikkostitwixxu l-kumpens sħiħ lill-FEI għall-Attività tal-FEI. (Jistgħu jiġu speċifikati iktar kundizzjonijiet fil-kuntratt jekk ikun neċessarju)
14.3.
L-aggregat tat-tariffa amministrattiva u tat-tariffa ta' inċentiv f'ebda każ ma għandu jaqbeż is-6 % tal-Kontribuzzjoni tal-Istat Membru impenjata, ħlief f'ċirkustanzi debitament ġustifikati. Suġġetta għall-Artikoli 14.6 u 14.7, it-tariffa ta' inċentiv ma tkun inqas minn terz tal-aggregat tat-tariffa amministrattiva u tat-tariffa ta' inċentiv.
Flimkien mat-tariffa amministrattiva u ta' inċentiv, it-tariffa tal-Ġestjoni tal-Assi tat-Teżorerija ma teċċedi l-(1) % (jew kif speċifikat mod ieħor fil-ftehimiet ta' finanzjament individwali) tal-Kontribuzzjoni tal-Istat Membru Impenjata. Barra minn hekk, it-tariffa ta' riżerva ma teċċedix iż-(0,5) % (jew kif speċifikat mod ieħor fil-ftehimiet ta' finanzjament individwali) tal-Kontribuzzjoni tal-Istat Membru Impenjata.
14.4.
It-tariffa amministrattiva tkun tikkostitwixxi l-kumpens intier għall-ispejjeż amministrattivi mġarrba mill-FEI rigward it-Tieqa Ddedikata/Twieqi Ddedikati, inklużi, imma mhux biss: ir-riċerka tas-suq, il-kummerċjalizzazzjoni, l-iżvilupp tal-prodott, attivitajiet ta' sensibilizzazzjoni, in-negozjar, il-monitoraġġ, l-adattament għas-sistemi tal-IT, l-ispejjeż legali, l-ispejjeż tal-ivjaġġar, l-għoti ta' konsulenza fiskali, l-ispejjeż bankarji, l-ispejjeż ta' sottokuntrattar, l-awditjar u r-rapurtar, il-monitoraġġ u l-kontrolli, is-Segretarjat, l-Evalwazzjonijiet (jekk ikun hemm), l-awditjar intern u estern, il-viżibbiltà u r-reklamar. Tieħu wkoll inkonsiderazzjoni spejjeż imposti fuq l-Intermedjarji Finanzjarji. (Jistgħu jiġu speċifikati iktar kundizzjonijiet fil-kuntratt jekk ikun neċessarju)
14.5.
It-tariffa amministrattiva, suġġetta għal-limiti massimi stabbiliti fl-Artikolu 14.3, titħallas lill-FEI kif ġej:
1.
L-ewwel parti tat-tariffa amministrattiva tkun marbuta mal-istabbiliment tat-Tieqa Ddedikata/Twieqi Ddedikati u tkun egwali għal (2) % tal-Kontribuzzjoni tal-Istat Membru Imħallsa. Dan l-ammont għandu jitħallas lill-FEI mal-iffirmar tal-ewwel Ftehim Operattiv. (tali kundizzjonijiet ikunu speċifikati iktar fil-kuntratt)
2.
Il-parti li jkun fadal tat-tariffa amministrattiva tintrabat mal-implimentazzjoni, il-ġestjoni, il-monitoraġġ u l-likwidazzjoni tat-Tieqa Ddedikata/Twieqi Ddedikati u titħallas annwalment f'arretrati (Jistgħu jiġu speċifikati iktar kundizzjonijiet fil-kuntratt jekk ikun neċessarju).
14.6.
It-tariffa ta' inċentiv tippremja lill-FEI għall-kisba ta' prestazzjoni finanzjarja u li tkun relatata mal-politika tat-Tieqa Ddedikata/Twieqi Ddedikati.
14.7.
Suġġetta għal-limitu massimu stabbilit fl-Artikolu 14.3, it-tariffa ta' inċentiv titħallas lill-FEI abbażi tal-kisba ta' indikaturi tal-prestazzjoni, b'mod partikolari l-Effett ta' Ingranaġġ miksub b'konformità mal-Miri stabbiliti fl-Artikolu 7. (Tali kundizzjonijiet ikunu speċifikati iktar fil-kuntratt) It-tariffa ta' inċentiv titħallas kull sitt xhur f'arretrati.
14.8.
It-tariffa tal-Ġestjoni tal-Assi tat-Teżorerija tiġi utilizzata għal attivitajiet tal-ġestjoni tat-teżorerija.
14.9.
It-tariffa ta' riżerva tiġi utilizzata sabiex tkopri spejjeż imprevisti, pereżempju spejjeż ta' litigazzjoni. Il-ħlas għal spejjeż imprevisti jkun suġġett għal approvazzjoni minn qabel mill-Awtorità Maniġerjali. (Iktar kundizzjonijiet għandhom jiġu speċifikati fil-kuntratt).
14.10.
L-Ispejjeż u t-Tariffi tal-Ġestjoni jkunu koperti qabelxejn mid-Dħul u l-Pagamenti Lura. Jekk tali Dħul u Pagamenti Lura ma jkunux biżżejjed, in-nuqqas jiġi kopert mill-Kontribuzzjoni tal-Istat Membru Imħallsa b'konformità mar-regoli stabbiliti f'dan l-Artikolu. Minkejja dan li għadu kif issemma, l-Awtorità Maniġerjali tħallas lill-FEI għall-Attività tal-FEI mwettqa wara l-31 ta' Diċembru 2023 permezz ta' tariffi separati mill-Ispejjeż u t-Tariffi ta' Ġestjoni kif inhu speċifikat iktar f'dan il-Ftehim ta' Finanzjament. (Iktar kundizzjonijiet għandhom jiġu speċifikati fil-kuntratt)
Artikolu 15
Kontabilità
15.1.
Il-FEI jżomm Kont(ijiet) tat-Tieqa Ddedikata/Twieqi Ddedikati separat(i) għall-attivitajiet relatati ma' kull Strument Finanzjarju b'konformità mar-regoli u l-proċeduri tal-FEI.
15.2.
It-tranżazzjoni finanzjarja u dikjarazzjonijiet finanzjarji fir-rigward ta' Tieqa Ddedikata jiġu stabbiliti skont:
(a)
ir-regoli u l-proċeduri tal-FEI kif applikabbli għal tali Tieqa Ddedikata;
u
(b)
ir-regoli ta' kontabilità tal-Unjoni stipulati mill-Uffiċjal tal-Kontabilità tal-Kummissjoni Ewropea abbażi tal-istandards stipulati mill-Bord tal-Istandards Internazzjonali tal-Kontabilità għas-Settur Pubbliku (IPSAS), kif jistgħu jiġu emendati minn żmien għal żmien u kkomunikati bil-quddiem mill-Kummissjoni Ewropea lill-FEI skont it-termini tal-Ftehim(iet) ta' Delega (Jistgħu jiġu speċifikati iktar kundizzjonijiet fil-kuntratt jekk ikun neċessarju).
15.3.
Il-FEI jżomm id-dokumenti finanzjarji u ta' kontabilità li jirrigwardaw il-Kontribuzzjoni tal-Istat Membru Imħallsa għal terminu ta' seba' (7) snin wara tmiem il-Perjodu ta' Implimentazzjoni jew it-terminazzjoni ta' dan il-Ftehim ta' Finanzjament jew l-għeluq tal-Operazzjonijiet taħt Strument Finanzjarju, skont liema perjodu minnhom ikun l-itwal.
15.4.
Kull sena l-FEI jissottometti lill-Awtorità Maniġerjali d-dikjarazzjonijiet finanzjarji awditjati ta' Tieqa Ddedikata.
Artikolu 16
Rapportar operazzjonali u finanzjarju
16.1.
Il-FEI jirrapporta lill-Awtorità Maniġerjali bi frekwenza li trid tiġi miftiehma (Iktar kundizzjonijiet jiġu speċifikati fil-kuntratt), l-aspetti operattivi tat- Tieqa Ddedikata/Twieqi Ddedikati b'konformità mal-Anness 5, jiġifieri:
(a)
l-identifikazzjoni tal-Programm Nazzjonali Ddedikat Uniku u tal-prijorità jew il-miżura li minnha hija pprovduta l-Kontribuzzjoni tal-Istat Membru;
(b)
deskrizzjoni tat-Tieqa Ddedikata/Twieqi Ddedikati u tal-arranġamenti ta' implimentazzjoni;
(c)
l-identifikazzjoni tal-Intermedjarji Finanzjarji;
(d)
l-ammont totali tal-Kontribuzzjoni tal-Istat Membru Imħallsa bi prijorità jew b'miżura taħt il-Programm Nazzjonali Ddedikat Uniku;
(e)
l-ammont totali tal-Finanzjament Permezz ta' Self Ġdid li oriġina fil-kwart tas-sena rilevanti u s'issa;
(f)
l-ammont totali ta' Spejjeż u Tariffi tal-Ġestjoni;
(g)
il-prestazzjoni tat-Tieqa Ddedikata/Twieqi Ddedikati inkluż il-progress fit-twaqqif tagħhom u fl-Għażla tal-Intermedjarji Finanzjarji;
(h)
l-ammont totali ta' Pagamenti Lura u Dħul dovut;
(i)
il-progress fil-kisba tal-Effett ta' Ingranaġġ;
(j)
il-kontribuzzjoni tat-Tieqa Ddedikata/Twieqi Ddedikati għall-kisba tal-indikaturi tal-prijorità jew tal-miżura kkonċernata fil-Programm Nazzjonali Ddedikat Uniku;
(k)
l-għadd ta' Riċevituri Finali (it-total u skont l-Operazzjoni);
(l)
l-ekwivalenti tal-għotja gross għal kull Tranżazzjoni.
(Iktar kundizzjonijiet għandhom jiġu speċifikati fil-kuntratt)
16.2.
Il-FEI jirrapporta lill-Awtorità Maniġerjali bil-frekwenza msemmija fl-Artikolu 16.1 dwar l-aspetti finanzjarji tat-Tieqa Ddedikata/Twieqi Ddedikati b'konformità mal-Anness 6. (Iktar kundizzjonijiet għandhom jiġu speċifikati fil-kuntratt)
16.3.
Sa mhux aktar tard minn (•) ta' kull sena, il-FEI jipprovdi lill-Awtorità Maniġerjali b'rapport annwali bid-dejta kollha miġbura dwar kwalunkwe aspett operattiv u finanzjarju tat-Tieqa Ddedikata/Twieqi Ddedikati sa mit-twaqqif tagħha. Dan ir-rapport annwali jiġi żvelat għar-rieżami lill-Bord tal-Investituri mingħajr dewmien żejjed. (Iktar kundizzjonijiet għandhom jiġu speċifikati fil-kuntratt).
Il-FEI jikkomunika lill-Awtorità Maniġerjali rapporti ta' verifika regolari mill-awdituri esterni maħtura f'dan il-Ftehim ta' Finanzjament fil-forma ta' ittra ta' ġestjoni. (Iktar kundizzjonijiet għandhom jiġu speċifikati fil-kuntratt)
Barra minn hekk, jekk ikun neċessarju l-Partijiet jistgħu jiddiskutu u jiftiehmu dwar miżuri ta' rapportar addizzjonali marbuta mal-Operazzjonijiet. (Iktar kundizzjonijiet jistgħu jiġu speċifikati fil-kuntratt)
16.4.
Ir-rekwiżiti ta' rapportar rilevanti msemmija fl-Artikoli 16.1 u 16.2 ikunu bbażati fuq l-informazzjoni miksuba mill-FEI minn żmien għal żmien taħt l-obbligi ta' rappurtar rilevanti inklużi fil-Ftehimiet Operattivi bejn il-FEI u l-Intermedjarji Finanzjarji li jimplimentaw it-Tieqa Ddedikata/Twieqi Ddedikati. Il-Ftehim Operattiv jirrikjedi li l-Intermedjarji Finanzjarji jipprovdu tali informazzjoni lill-FEI. (Iktar kundizzjonijiet għandhom jiġu speċifikati fil-kuntratt)
16.5.
Ir-Rapporti li jkunu se jiġu sottomessi lill-Awtorità Maniġerjali jkunu espressi f'Euro. Dawn ir-rapporti jistgħu jittieħdu minn dikjarazzjonijiet finanzjarji denominati f'muniti oħrajn skont ma jkun jirrikjedi l-FEI. Fejn ikun neċessarju, l-ammonti jiġu konvertiti f'Euro. Ħlief fejn hu pprovdut mod ieħor f'dan il-Ftehim ta' Finanzjament, ammonti ddenominati f'munita oħra flok bl-Euro u rrapportati minn Parti lill-oħra f'Euro jiġu konvertiti f'Euro skont ir-rata tal-kambju prevalenti fid-data ta' rapportar rilevanti, kif iffissata mill-Bank Ċentrali Ewropew.
Artikolu 17
Awditi, Kontrolli u Monitoraġġ
17.1.
B'konformità mal-liġi tal-Unjoni rilevanti, il-Qorti tal-Awdituri u l-Kummissjoni Ewropea jkollhom is-setgħa li jivverifikaw l-implimentazzjoni tat-Tieqa Ddedikata/Twieqi Ddedikati.
17.2.
Il-FEI jwettaq verifiki dwar l-implimentazzjoni tat-Tieqa Ddedikata/Twieqi Ddedikati skont ir-regoli, il-politiki u l-proċeduri tiegħu u skont dan il-Ftehim ta' Finanzjament, inklużi, fejn ikun xieraq, verifiki fuq il-post ta' kampjuni ta' tranżazzjonijiet rappreżentattivi u/jew ibbażati fuq ir-riskju, sabiex jiżgura li t-Tieqa Ddedikata/Twieqi Ddedikati jiġu implimentati effettivament u korrettament, u sabiex, inter alia, jipprevjeni u jikkoreġi irregolaritajiet u frodi.
17.3.
F'każ ta' suspett ta' frodi, korruzzjoni jew kwalunkwe attività illegali oħra li taffettwa l-interessi finanzjarji tal-Unjoni, il-FEI jinforma lill-OLAF bla dewmien u, f'kooperazzjoni mill-qrib mal-OLAF, jista' jieħu miżuri ta' prekawzjoni xierqa, inklużi miżuri sabiex tiġi salvagwardjata l-evidenza. F'każ ta' irregolaritajiet fir-rigward tal-Kontribuzzjoni tal-Istat Membru, il-FEI jinforma lill-Awtorità Maniġerjali mingħajr dewmien u jieħu l-azzjonijiet neċessarji kollha, inklużi proċeduri legali, sabiex jiġi rkuprat kwalunkwe ammont dovut b'konformità mad-dispożizzjonijiet tal-Ftehim Operattiv, bi qbil mal-Anness 1, u kwalunkwe ammont rkuprat jiġu rritornat fil-pront lill-Kont(ijiet) tat-Tieqa Ddedikata/Twieqi Ddedikati.
17.4.
Il-FEI jissorvelja l-implimentazzjoni tat-Tieqa Ddedikata/Twieqi Ddedikati permezz tad-dikjarazzjonijiet ta' rapportar u/jew finanzjarji pprovduti mill-Intermedjarji Finanzjarji, l-awditi interni u esterni disponibbli u kwalunkwe verifika mwettqa minnhom jew mill-FEI, inkluża analiżi tan-natura u d-daqs tal-iżbalji u d-dgħufijiet identifikati fis-sistemi kif ukoll fl-azzjonijiet korrettivi meħuda jew ippjanati. Il-FEI jirrapporta lill-Awtorità Maniġerjali dwar ir-riżultati materjali ta' tali attivitajiet.
17.5.
Il-monitoraġġ tal-implimentazzjoni tat-Tieqa Ddedikata/Twieqi Ddedikati mill-FEI jkun intenzjonat li jippermetti lill-Awtorità Maniġerjali tivvaluta (i) jekk is-sistema ta' Kontroll Intern hijiex effiċjenti u effettiva, (ii) jekk il-Kontribuzzjoni tal-Istat Membru intużatx b'konformità mad-dispożizzjonijiet regolatorji u kuntrattwali applikabbli u (iii) l-progress lejn l-ilħuq tal-għanijiet tal-politika rifless fl-indikaturi tal-eżiti u tar-riżultati rilevanti.
17.6.
L-Awtorità Maniġerjali tista' twettaq kontrolli u monitoraġġ dwar l-implimentazzjoni tat-Tieqa Ddedikata (Twieqi Ddedikati) permezz tal-parteċipazzjoni tagħha fil-Bord tal-Investituri, bis-saħħa tad-dikjarazzjonijiet finanzjarji awditjati pprovduti mill-FEI skont l-Artikolu 15.4.
17.7.
L-OLAF jista' jwettaq investigazzjonijiet, inklużi kontrolli u spezzjonijiet fuq il-post, skont id-dispożizzjonijiet u l-proċeduri stabbiliti fir-Regolament (UE, Euratom), Nru 883/2013, ir-Regolament (Euratom, KE) Nru 2185/96 u r-Regolament (KE, Euratom) Nru 2988/95, kif jistgħu jiġu emendati, supplimentati jew modifikati minn żmien għal żmien, sabiex jiġu protetti l-interessi finanzjarji tal-Unjoni, sabiex jistabbilixxi jekk kienx hemm frodi, korruzzjoni jew kwalunke attività illegali oħra li taffettwa l-interessi finanzjarji tal-Unjoni f'rabta ma' kwalunkwe Operazzjoni ta' finanzjament suġġetta għat-Tieqa Ddedikata/Twieqi Ddedikati.
Artikolu 18
Evalwazzjoni
18.1.
Il-Partijiet jistgħu jaqblu dwar kwalunkwe evalwazzjoni li għandhom jitwettqu dwar l-implimentazzjoni tal-Ftehim ta' Finanzjament skont termini ulterjuri stabbiliti hawnhekk. (Iktar kundizzjonijiet jistgħu jiġu speċifikati fil-kuntratt).
18.2.
Il-FEI jesiġi li l-Intermedjarji Finanzjarji f'kull Ftehim Operattiv jipprovdu lill-FEI informazzjoni fil-pussess tagħhom u li tkun raġonevolment meħtieġa għat-twettiq ta' evalwazzjoni li tkun se ssir mill-Kummissjoni Ewropea skont l-Artikolu 57(3) tas-CPR.
Artikolu 19
Akkwist ta' prodotti, xogħlijiet u servizzi
19.1.
L-akkwist ta' kwalunkwe prodott, xogħol jew servizz mill-FEI fil-kuntest tat-Tieqa Ddedikata/Twieqi Ddedikati jitwettaq b'konformità mar-regoli u l-proċeduri applikabbli adottati mill-FEI, waqt li jittieħdu inkonsiderazzjoni l-prinċipji tat-trasparenza, tal-proporzjonalità, tat-trattament ugwali, tal-aqwa valur għall-flus, tal-evitar tal-konflitt ta' interess u tan-nuqqas ta' diskriminazzjoni fl-għoti ta' kuntratti sakemm, meta jitqiesu kif xieraq l-ispiża u t-tul taż-żmien, is-sottokuntrattar ma jwassalx għal spejjeż ogħla milli kieku l-implimentazzjoni saret direttament mill-FEI nnifsu. Sabiex jiġi evitat id-dubju, tali sottokuntrattar ma jirreferix għall-Għażla tal-Intermedjarji Finanzjarji skont l-Artikolu 9.
19.2.
Kandidati u offerenti mniżżlin fil-bażi tad-dejta ċentrali tal-esklużjoni stabbilita u mmexxija mill-Kummissjoni Ewropea skont ir-Regolament tal-Kummissjoni (KE, Euratom) Nru 1302/2008 tas-17 ta' Diċembru 2008 dwar il-bażi tad-dejta ċentrali tal-esklużjoni (15) għall-finijiet tal-ġestjoni tat-Tieqa Ddedikata/Twieqi Ddedikati ma jinżammux.
Artikolu 20
Viżibbiltà
20.1.
Il-FEI jieħu l-miżuri xierqa kollha pprovduti f'dan il-Ftehim ta' Finanzjament sabiex jippubbliċizza l-fatt li t-Tieqa Ddedikata/Twieqi Ddedikati huma kkofinanzjati mill-(FEŻR) JEW mill-(FAEŻR), u jinkludi d-dispożizzjonijiet li jirrikjedu li r-rekwiżiti taħt dan l-Artikolu jiġu mgħoddijin lill-Intermedjarji Finanzjarji u lir-Riċevituri Finali fil-kuntratti rilevanti. (Iktar kundizzjonijiet għandhom jiġu speċifikati fil-kuntratt)
20.2.
Il-FEI jirrikjedi li l-informazzjoni mogħtija lill-istampa, il-partijiet interessati, l-Intermedjarji Finanzjarji u r-Riċevituri Finali tat-Tieqa Ddedikata/Twieqi Ddedikati jirrikonoxxu li t-Tieqa Ddedikata (Twieqi Ddedikati) twaqqfu “bil-finanzjament tal-Unjoni Ewropea” (bil-lingwa tal-Unjoni rilevanti) u jesponu b'mod xieraq l-emblema tal-Unjoni (tnax-il stilla safra fuq sfond ikħal) b'konformità mar-rekwiżiti tal-Ftehim(iet) ta' Delega.
20.3.
Il-FEI jirrikjedi li l-Intermedjarju Finanzjarju jagħmel kampanji ta' informazzjoni, reklamar u pubbliċità kif stipulat f'dan il-Ftehim ta' Finanzjament (Iktar kundizzjonijiet ikunu speċifikati fil-kuntratt) fit-territorju ta' (ISEM L-ISTAT MEMBRU), bil-għan li jagħmel it-Tieqa Ddedikata/Twieqi Ddedikati iktar magħrufa fit-tali territorju b'mod li jiżgura li kwalunkwe dokument li jikkonċerna l-appoġġ mogħti permezz tat-Tieqa Ddedikata/Twieqi Ddedikati jkun fihom dikjarazzjoni li ssemmi li t-Tranżazzjoni tibbenifika mill-appoġġ tal-Unjoni Ewropea skont l-“(Inizjattiva tal-SMEs), it-Tieqa Ddedikata/Twieqi Ddedikati ffinanzjata mill-Unjoni Ewropea taħt (il-FEŻR) JEW (il-FAEŻR), (il-COSME) JEW (Orizzont 2020)”.
20.4.
Id-daqs u l-prominenza tar-rikonoxximent u tal-emblema tal-Unjoni jkunu viżibbli b'mod ċar, hekk li ma tinħoloq ebda konfużjoni rigward l-identifikazzjoni tal-attività tal-FEI, u l-applikazzjoni tal-privileġġi u l-immunitajiet tal-FEI għat-Tieqa Ddedikata/Twieqi Ddedikati.
20.5.
Il-pubblikazzjonijiet kollha tal-FEI relatati speċifikament mat-Tieqa Ddedikata/Twieqi Ddedikati, ta' liema forma jew mezz ikunu, iġibu d-dikjarazzjoni ta' ċaħda ta' responsabbiltà li ġejja, jew waħda simili, fil-lingwa tal-Unjoni rilevanti: “Dan id-dokument tħejja bl-għajnuna finanzjarja tal-Unjoni Ewropea. Il-fehmiet espressi f'dan id-dokument ma jistgħu bl-ebda mod jitqiesu li huma l-opinjoni uffiċjali tal-Unjoni Ewropea.”
20.6.
L-Awtorità Maniġerjali tieħu l-miżuri xierqa kollha sabiex tippubbliċizza l-fatt li t-Tieqa Ddedikata/Twieqi Ddedikati huma kkofinanzjati mill-FEI u, skont ma jagħti l-każ, mill-BEI. L-informazzjoni mogħtija lill-istampa, il-partijiet interessati, l-Intermedjarji Finanzjarji u r-Riċevituri Finali, il-materjal pubbliċitarju relatat, l-avviżi uffiċjali, ir-rapporti, il-pubblikazzjonijiet u l-informazzjoni bbażata fuq l-Internet kollha jirrikonoxxu li t-Tieqa Ddedikata/Twieqi Ddedikati twettqu “bil-kofinanzjament tal-Fond Ewropew tal-Investiment (u l-Bank Ewropew tal-Investiment)” (bil-lingwa tal-Unjoni rilevanti) u jesponu b'mod xieraq il-logo tal-FEI u, skont ma jagħti l-każ, il-logo tal-BEI.
20.7.
Suġġett għar-rekwiżiti ta' kunfidenzjalità applikabbli, mal-ewwel iffirmar ta' Ftehim Operattiv, il-FEI jipproduċi bla dewmien żejjed wara l-iffirmar, stqarrija għall-istampa bl-Ingliż, li tittella' wkoll fis-sit elettroniku tal-FEI. Il-FEI jiddeċiedi dwar il-kontenut tal-istqarrijiet għall-istampa.
20.8.
Il-Partijiet jikkonsultaw ma' xulxin dwar rapporti ta' progress u rapporti dwar is-sitwazzjoni, pubblikazzjonijiet, stqarrijiet għall-istampa u aġġornamenti rilevanti għal dan il-Ftehim ta' Finanzjament qabel ma jinħarġu jew jiġu ppubblikati, u dawn id-dokumenti jikkomunikawhom lil xulxin meta jinħarġu.
20.9.
Il-FEI jkun jinkludi f'kull Ftehim Operattiv ir-rekwiżiti tal-Ftehimiet ta' Delega rilevanti dwar l-għarfien tal-Intermedjarji Finanzjarji għall-għajnuna pprovduta mill-Unjoni Ewropea.
Artikolu 21
Il-pubblikazzjoni tal-informazzjoni dwar l-Intermedjarji Finanzjarji
21.1.
Il-FEI jippubblika ta' kull sena l-ismijiet tal-Intermedjarji Finanzjarji appoġġjati taħt it-Tieqa Ddedikata/Twieqi Ddedikati b'konformità mad-dispożizzjonijiet tal-Ftehim(iet) ta' Delega.
21.2.
Il-kriterji għall-iżvelar u l-livell ta' dettall ippubblikat jieħdu inkonsiderazzjoni speċifiċitajiet tas-settur finanzjarju u n-natura tat-Tieqa Ddedikata/Twieqi Ddedikati, kif ukoll ikunu konformi mar-regoli speċifiċi tal-FEŻR u tal-FAEŻR, skont ma japplika.
Artikolu 22
Assenjazzjoni
Il-Partijiet ma jittrasferixxu, b'mod sħiħ jew parzjali, xi dritt jew obbligu tagħhom taħt dan il-Ftehim ta' Finanzjament lil kwalunkwe parti terza mingħajr il-kunsens bil-miktub minn qabel tal-Parti l-oħra.
Artikolu 23
Responsabbiltà
23.1.
Il-FEI jkun responsabbli lejn l-Awtorità Maniġerjali għat-twettiq tad-dmirijiet u tal-obbligi tiegħu taħt dan il-Ftehim ta' Finanzjament b'livell professjonali ta' attenzjoni u diliġenza u għal kwalunkwe telf li jirriżulta minn aġir doluż jew negliġenza kbira min-naħa tiegħu.
(23.2
Fir-rigward tal-implimentazzjoni ta' dan il-Ftehim ta' Finanzjament, l-Awtorità Maniġerjali u l-FEI għandhom jinnegozjaw rimedji kuntrattwali fir-rigward ta' telf, ħsarat jew inġurji mġarrbin mill-FEI.)
23.3.
Parti li tħabbat wiċċha ma' Force Majeure ma jitqiesx li qiegħda tikser l-obbligi tagħha taħt dan il-Ftehim ta' Finanzjament jekk tkun ġiet imwaqqfa milli twettaqhom mill-Force Majeure.
Artikolu 24
Il-Liġi li tirregola u l-Ġurisdizzjoni
24.1.
Dan il-Ftehim ta' Finanzjament jiġi rregolat mil-liġijiet (Irid jiġi speċifikat fil-kuntratt), u interpretat skonthom, mingħajr rigward għal xi prinċipji ta' kunflitt ta' liġi applikabbli.
24.2.
Il-Partijiet jagħmlu ħilithom sabiex isolvu b'mod amikevoli kwalunkwe tilwima jew ilment marbuta mal-interpretazzjoni, l-applikazzjoni jew it-twettiq ta' dan il-Ftehim ta' Finanzjament, inklużi l-eżistenza, il-validità jew it-terminazzjoni tiegħu.
24.3.
Fin-nuqqas ta' soluzzjoni amikevoli, il-Partijiet jiftiehmu li (il-ġurisdizzjoni kompetenti għandha tiġi speċifikata fil-kuntratt) jkollha l-ġurisdizzjoni esklussiva li ssolvi kwalunkwe tilwima marbuta ma' dan il-Ftehim ta' Finanzjament.
Artikolu 25
Effettività — Terminazzjoni
25.1.
Dan il-Ftehim ta' Finanzjament jidħol fis-seħħ mal-iffirmar mill-Partijiet u jibqa' fis-seħħ sal-(31 ta' Diċembru 2023) jew sa ma jseħħ Avveniment ta' Terminazzjoni li ma ġiex rimedjat skont l-Artikolu 25.5, skont liema jiġi l-ewwel minnhom.
25.2.
Mhux aktar tard minn (6) xhur qabel il-(31 ta' Diċembru 2023), il-Partijiet jikkonsultaw lil xulxin rigward l-estensjoni ta' dan il-Ftehim ta' Finanzjament għal terminu ieħor.
25.3.
F'każ li Ftehim Operattiv u/jew Ftehim ta' Garanzija wieħed jew iktar, skont ma japplika, ikunu għadhom fis-seħħ fil-(31 ta' Diċembru 2023), dan il-Ftehim ta' Finanzjament jiġi estiż bi ftehim bejn il-Partijiet. Fin-nuqqas ta' tali ftehim, dan il-Ftehim ta' Finanzjament jibqa' fis-seħħ biss fir-rigward ta' xi obbligazzjoni jew esponiment attwali jew kontinġenti taħt kwalunkwe Operazzjoni, sakemm tali responsabbiltà jew esponiment ma jkunux ġew ikkanċellati jew ikun ġie determinat li huma irrekuperabbli, u kwalunkwe statut tal-limitazzjoni applikabbli jkun skada.
25.4.
Matul it-terminu ta' dan il-Ftehim ta' Finanzjament, kwalunkwe Parti tista' fi kwalunkwe żmien tittermina dan il-Ftehim ta' Finanzjament b'effett immedjat billi tinnotifika lill-Parti l-oħra li seħħ Avveniment ta' Terminazzjoni.
25.5.
Ir-raġunijiet li jistgħu jwasslu għal Avveniment ta' Terminazzjoni huma mniżżlin hawn taħt:
(i)
l-Awtorità Maniġerjali tista' tinnotifika Avveniment ta' Terminazzjoni f'każ ta':
(a)
nuqqas mill-FEI li jiffirma l-Ftehim Operattiv relatat mal-ammont ta' Kontribuzzjoni tal-Istat Membru inkluż f'xi Talba għal Pagament matul it-tliet xhur ta' wara d-data ta' din it-Talba għal Pagament; jew
(b)
nuqqas mill-FEI li jikkonforma ma' xi wieħed mill-obbligi materjali tiegħu taħt dan il-Ftehim;
(c)
nuqqas mill-FEI li jiffirma l-ewwel Ftehim Operattiv fil-perjodu ta' żmien stipulat fl-Artikolu 8.2;
f'kull każ, dejjem jekk l-Awtorità Maniġerjali tkun bagħtet avviż ta' twissija lill-FEI li fih tiddikjara l-inċidenza ta' tali Avveniment ta' Terminazzjoni potenzjali u l-FEI ma jkunx ġie rrimedjat matul perjodu ta' (60) ġurnata mid-data ta' meta rċieva l-avviż; u
(ii)
il-FEI jista' jinnotifika Avveniment ta' Terminazzjoni f'każ ta':
(a)
mingħajr preġudizzju għall-Artikolu 11, nuqqas mill-Awtorità Maniġerjali li tiddepożita mingħajr dewmien żejjed fil-Kont(ijiet) tat-Tieqa Ddedikata/Twieqi Ddedikati l-Kontribuzzjoni tal-Istat Membru ugwali għall-ammont ta' Kontribuzzjoni tal-Istat Membru speċifikat fit-Talba ta' Pagament; jew
(b)
nuqqas mill-Awtorità Maniġerjali li tikkonforma ma' xi wieħed mill-obbligi materjali tagħha taħt dan il-Ftehim,
f'kull każ, dejjem jekk il-FEI jkun bagħat avviż ta' twissija lill-Awtorità Maniġerjali li fih jiddikjara l-inċidenza ta' tali Avveniment ta' Terminazzjoni potenzjali u l-Awtorità Maniġerjali ma tkunx irrimedjatu fis-60 (sittin) jum mid-data ta' meta tkun irċeviet l-avviż.
25.6.
Mingħajr preġudizzju għall-Artikolu 25.9, f'każ ta' terminazzjoni ta' dan il-Ftehim, il-FEI jkun meħlus minn kwalunkwe obbligu li jwettaq l-Attività tal-FEI sa mid-data effettiva ta' din it-terminazzjoni. L-Ispejjeż u t-Tariffi ta' Ġestjoni li għalihom il-FEI jkun intitolat fir-rigward ta' perjodi li ġew qabel id-data effettiva tat-terminazzjoni, isiru dovuti u pagabbli minn din id-data. (Jekk ikun neċessarju jistgħu jiġu speċifikati iktar kundizzjonijiet fil-kuntratt, inklużi aġġustamenti possibbli, jekk ikun hemm, fl-Ispejjeż u fit-Tariffi ta' Ġestjoni pagabbli mat-terminazzjoni bikrija ta' dan il-Ftehim ta' Finanzjament)
25.7.
L-ispejjeż imġarrba minn xi Parti f'rabta ma' Avveniment ta' Terminazzjoni jintrefgħu mill-Parti responsabbli għal dan l-Avveniment ta' Terminazzjoni.
25.8.
Mal-iskadenza jew it-terminazzjoni ta' dan il-Ftehim ta' Finanzjament, il-bilanċ nett tal-Kontribuzzjoni tal-Istat Membru ddepożitata fil-Kont(ijiet) tat-Tieqa Ddedikata/Twieqi Ddedikati tingħata lura lill-Awtorità Maniġerjali tal-Politika ta' Ħruġ. L-ispejjeż kollha mġarrba mill-FEI f'rabta ma' tali trasferiment jintrefgħu mill-Awtorità Maniġerjali u jinżammu mill-Kontribuzzjoni tal-Istat Membru li għandha tingħata lura, sakemm tali trasferiment ma jseħħx mat-terminazzjoni ta' dan il-Ftehim ta' Finanzjament minħabba Avveniment ta' Terminazzjoni nnotifikat mill-Awtorità Maniġerjali.
25.9.
It-terminazzjoni jew l-iskadenza ta' dan il-Ftehim ta' Finanzjament ma taffettwax d-drittijiet u l-obbligi dovuti jew eżistenti ta' xi Parti fid-data ta' tali terminazzjoni jew skadenza, inklużi, mingħajr limitazzjoni, xi drittijiet u obbligi dovuti ta' xi Parti relatati ma' obbligi ta' pagament. Mat-terminazzjoni jew l-iskadenza ta' dan il-Ftehim, dan il-Ftehim ta' Finanzjament jibqa' fis-seħħ fir-rigward ta' kwalunkwe responsabbiltà jew esponiment attwali jew kontinġenti taħt kwalunkwe Operazzjoni, sakemm tali responsabbiltà jew esponiment ma jkunux ġew ikkanċellati jew iddeterminati li huma irrekuperabbli, u kwalunkwe statut tal-limitazzjoni applikabbli jkun skada u, b'mod partikulari, il-FEI jkun intitolat li jżomm tali ammonti skont ma jkun rikjest taħt dan il-Ftehim jew kwalunkwe Ftehim Operattiv għall-ħlas ta' xi ammont dovut barra dan jew biex jintlaħaq xi obbligu dovut jew kontinġenti taħt l-Operazzjonijiet pendenti.
25.10.
Jekk il-FEI, b'konsultazzjoni mal-Kummissjoni Ewropea, jiddetermina li l-kontribuzzjoni minima aggregata għat-Tieqa Ddedikata/Twieqi Ddedikati li tirrappreżenta t-total tal-kontribuzzjoni tal-Istati Membri parteċipanti kollha tal-Unjoni Ewropea mhijiex suffiċjenti meta jikkonsidra kif imiss il-massa kritika minima definita fil-Valutazzjoni Ex-Ante, dan jista' jinnotifika lill-Awtorità Maniġerjali li jkun seħħ Avveniment ta' Terminazzjoni.
25.11.
Id-dispożizzjonijiet tal-Artikoli 23 (Responsabbiltà), 24 (il-Liġi li tirregola u l-ġurisdizzjoni), 25 (Effettività — Terminazzjoni) u 26 (Avviżi u Komunikazzjonijiet), jibqgħu jgħoddu wara t-terminazzjoni jew l-iskadenza ta' dan il-Ftehim ta' Finanzjament.
25.12.
Fil-każ tal-istralċ ta' (l-Istrumenti Finanzjarji COSME) U/JEW (l-Istrumenti Finanzjarji H2020), il-Partijiet jiftiehmu dwar kif tiġi utilizzata l-Kontribuzzjoni tal-Istat Membru.
Artikolu 26
Avviżi u Komunikazzjonijiet
26.1.
Avviżi u komunikazzjonijiet relatati ma' dan il-Ftehim ta' Finanzjament minn Parti lill-Parti l-oħra jintbagħtu bil-miktub fuq karta jew f'format elettroniku, skont id-dispożizzjonijiet stabbiliti fil-paragrafi 2 u 3 hawn taħt, bl-użu tad-dettalji ta' komunikazzjoni li ġejjin:
Għall-Awtorità Maniġerjali:
(irid jitniżżel).
Għall-FEI:
Il-Fond Ewropew tal-Investiment
(Irid jitniżżel is-servizz)
15, Avenue J.F. Kennedy
2968 Lussemburgu (GD Lussemburgu)
Persuna ta' Kuntatt: (trid titniżżzel)
Indirizz elettroniku funzjonali: (irid jitniżżel)
26.2.
Kull tibdil li jsir fid-dettalji ta' komunikazzjoni ta' hawn fuq jkollu effett biss wara li jkun ġie notifikat bil-miktub fuq karta jew f'format elettroniku lill-Parti l-oħra.
26.3.
Dawn l-avviżi u l-komunikazzjonijiet jitqiesu li ġew debitament notifikati meta (trid titniżżel).
Artikolu 27
Emendi u mixxellanji
27.1.
Kull emenda, varjazzjoni jew modifikazzjoni ta' dan il-Ftehim ta' Finanzjament tkun tirrikjedi strument bil-miktub iffirmat debitament minn kull Parti u tiġi speċifikata d-data meta tidħol fis-seħħ.
27.2.
Ir-rinunzja jew it-tolleranza ta' Parti li tistipula f'xi okkażjoni waħda jew iktar fuq it-twettiq ta' xi dispożizzjoni ta' dan il-Ftehim ta' Finanzjament ma tinftihemx bħala r-rinunzja tad-drittijiet ta' dik il-Parti għat-twettiq ta' tali dispożizzjoni fil-futur, u l-obbligu tal-Parti l-oħra fir-rigward ta' dan it-twettiq fil-futur jibqa' effettiv u bis-sħiħ.
Artikolu 28
Annessi
Il-premessi u l-Annessi li ġejjin jiffurmaw parti integrali minn dan il-Ftehim ta' Finanzjament:
Anness 1
:
Dokument dwar il-kundizzjonijiet għat-Tieqa Ddedikata/Twieqi Ddedikati
—
Strument ta' Garanzija mingħajr Limitu (Għażla 1)
—
Strument ta' Titolarizzazzjoni (Għażla 2)
Anness 2
:
Kriterji ta' esklużjoni għall-Intermedjarji Finanzjarji u r-Riċevituri Finali u kriterji ta' eliġibbiltà għall-Kontribuzzjoni tal-UE (li għandhom jiġu parzjalment ipprovduti taħt il-Ftehimiet ta' Finanzjament Speċifiċi)
Anness 3
:
Talba għal Pagament (li għandha tiġi pprovduta taħt il-Ftehimiet ta' Finanzjament speċifiċi)
Anness 4
:
Linji gwida dwar il-Ġestjoni tal-Assi tat-Teżorerija (li għandhom jiġu pprovduti taħt il-Ftehimiet ta' Finanzjament speċifiċi)
Anness 5
:
Rapportar dwar l-aspetti operattivi tat-Tieqa Ddedikata/Twieqi Ddedikati (li għandu jiġi pprovdut taħt il-Ftehimiet ta' Finanzjament speċifiċi)
Anness 6
:
Rapportar dwar l-aspetti finanzjarji tat-Tieqa Ddedikata/Twieqi Ddedikati (li għandu jiġi pprovdut skont il-Ftehimiet ta' Finanzjament speċifiċi)
ANNESS 1
STRUMENT TA' GARANZIJA
 (16)
MINGĦAJR LIMITU
L-Inizjattiva tal-SMEs — Għażla 1
L-INIZJATTIVA TAL-SMES STRUMENT TA' GARANZIJA MINGĦAJR LIMITU — GĦAŻLA 1
Dan l-istrumenti jipprevedi l-użu ta' garanziji mingħajr limitu pprovduti mill-FEI sabiex ikopru r-riskju tal-kreditu tas-self, tal-lokazzjonijiet jew tal-garanziji tal-SMEs. L-Inizjattiva tal-SMEs dwar Strument ta' Garanzija mingħajr Limitu hija bbażata fuq ir-riskju miżmum f'livelli differenti mir-riżorsi tal-UE (COSME u/jew Orizzont 2020), il-FEŻR/FAEŻR, flimkien ma' riżorsi mill-Grupp tal-BEI u potenzjalment flimkien ma' banek promozzjonali nazzjonali u skemi ta' garanzija nazzjonali.
Taħt l-Inizjattiva tal-SMEs Strument ta' Garanzija mingħajr Limitu, il-FEI jipprovdi garanziji mingħajr limitu sa ammonti massimi miftiehma. L-istituzzjonijiet finanzjarji ta' oriġini jżommu interess materjali fil-portafolli garantiti rispettivi tagħhom, jiġifieri billi jżommu 20 % tal-esponiment ekonomiku fuq kull self garantit, sabiex jiżguraw l-allinjament neċessarju tal-interess (“interess proprju”).
L-Intermedjarji Finanzjarji se jirċievu individwalment garanzija mingħajr limitu mill-FEI bi skambju mal-pagament ta' tariffa ta' garanzija. Ir-riskju ogħla tal-portafoll li jirriżulta se jkun kopert minn kombinament bejn il-Kontribuzzjoni tal-Istat Membru u riżorsi tal-COSME jew/u ta' Orizzont 2020. Ir-riskju inqas tal-portafoll li jirriżulta se jinżamm minn kombinazzjoni ta' riżorsi mill-Grupp tal-BEI sa ammonti massimi miftiehma u potenzjalment minn banek promozzjonali nazzjonali u skemi ta' garanzija nazzjonali. Tali trasferiment ta' riskju mhux iffinanzjat, li jippermetti t-trasferiment parzjali tar-riskju tal-kreditu lil partijiet terzi mingħajr ma jitneħħa attwalment il-portafoll tal-assi mill-karta bilanċjali tal-istituzzjoni finanzjarja, jipprovdi l-opportunità lill-istituzzjoni finanzjarja ta' oriġini li tikseb solliev fir-rigward tal-kapital regolatorju, fejn ikun fattibbli. Tali operazzjoni tkun trid tieħu inkonsiderazzjoni r-rekwiżiti regolatorji tal-pajjiż rilevanti.
L-orġini, id-diliġenza dovuta, id-dokumentazzjoni u l-amministrazzjoni tal-portafoll, magħmul minn Tranżazzjonijiet ta' self, lokazzjonijiet u garanziji tal-SMEs eliġibbli, jitwettqu mill-Intermedjarji Finanzjarji b'konformità mal-proċeduri tagħhom tas-soltu dwar l-oriġini u s-servizz. L-Intermedjarju Finanzjarju (jew l-Intermedjarju Subfinanzjarju fil-każ ta' kontragaranaziji) jżomm ir-relazzjoni diretta tal-kreditu tal-klijent ma' kull Riċevitur Finali. L-Intermedjarju Finanzjarju se jipprovdi informazzjoni dwar il-portafoll fuq bażi regolari lill-FEI u l-FEI min-naħa tiegħu se jgħaddi l-informazzjoni rilevanti kollha lil dawk li jieħdu r-riskji skont il-ftehimiet rilevanti.
L-Intermedjarju Finanzjarju se jgħaddi b'mod sħiħ lill-SMEs il-Benefiċċju tal-Għajnuna mill-Istat kif definit fit-termini indikattivi u skont il-formola speċifikata f'taqsimiet 5 u 6 hawn taħt. Barra minn hekk, huwa meqjus li l-ispejjeż impliċiti (ir-riskju tar-reputazzjoni, ir-riskju finanzjarju, ir-riskju amministrattiv, ir-riskju marbut mal-implimentazzjoni tal-kompartiment (17)) imġarrbin mill-Intermedjarju Finanzjarju jibbilanċjaw kwalunkwe vantaġġ marbut mar-riżorsi mill-Istat (jiġifieri l-Kontribuzzjoni tal-Istat membru) biex hekk ikun żgurat li l-Intermedjarju Finanzjarju ma jibbenefikax minn għajnuna mhux dovuta.
Ħlief fejn hu previst espressament, it-termini definiti f'dan l-Anness 1 għandhom l-istess tifsiriet tat-termini definiti korrispondenti f'dan il-mudell ta' Ftehim ta' Finanzjament.
Termini Indikattivi tal-Garanziji mingħajr Limitu fl-Għażla 1
1.
Karatteristiċi ewlenin:
Kamp ta' Applikazzjoni tal-Istrument Finanzjarju
L-Intermedjarju Finanzjarju joriġina portafoll ta' Finanzjament Permezz ta' Self Ġdid (suġġett għal Effett ta' Ingranaġġ minimu) li għalih se jirċievi garanzija tal-portafoll mingħajr limitu (fil-forma ta' garanziji diretti, kontragaranziji jew kogaranziji) mill-FEI bi skambju għall-pagament ta' Tariffa ta' Garanzija.
Il-FEI jaġixxi bħala l-maniġer ta' kuljum tal-Istrument Finanzjarju li jamministra l-kontribuzzjoni tal-Istat Membru, il-Kontribuzzjoni tal-UE (jiġifieri kontribuzzjonijiet taħt (ir-Regolament COSME) U/JEW (ir-Regolament H2020), il-Kontribuzzjoni tal-FEI u r-riskju tal-kreditu meħud mill-BEI u possibbilment mill-banek promozzjonali nazzjonali.
Garanzija
Il-Garanzija hija pprovduta mill-FEI lill-Intermedjarju Finanzjarju bi skambju ma' Tariffa ta' Garanzija. Il-Garanzija tkopri porzjon (sar-Rata ta' Garanzija) mir-riskju tal-kreditu assoċjat ma' portafoll ta' Finanzjament Permezz ta' Self Ġdid sottostanti (“il-Portafoll”).
Rata ta' Garanzija
Sa 80 % ta' kull Tranżazzjoni fil-Portafoll, sabiex l-Intermedjarju Finanzjarju jibqa' jżomm interess ekonomiku materjali fil-Portafoll, ugwali għal mill-inqas 20 % tal-esponiment ekonomiku ta' fuqu, sabiex jiżgura l-allinjament tal-interess.
Struttura
Il-Garanzija tkopri, sar-Rata ta' Garanzija, ammonti li ma tħallsux imġarrba mill-Intermedjarju Finanzjarju fir-rigward ta' kull Tranżazzjoni eliġibbli inadempjenti inkluża fil-Portafoll.
Il-Kontribuzzjoni tal-Istat Membru se tintuża sabiex tkopri l-ogħla riskju tal-Portafoll, sa perċentwal li se jiġi determinat wara li jitqies l-effett multiplikattiv tal-Kontribuzzjoni tal-Istat Membru miftiehma fil-Ftehim ta' Finanzjament. Dan b'mod tipiku jista' jwassal biex 100 % tat-tali ammont jiġi assorbit għall-kopertura tat-telf nett taħt il-Portafoll.
It-tieni l-iktar parti riskjuża tal-Portafoll se tkun koperta minn kombinazzjoni ta' riżorsi mill-FEI, mill-baġit tal-UE u mill-Awtorità Maniġerjali. Ir-riskju residwu tal-Portafoll jiġi kopert bl-użu ta' kombinazzjoni ta' riżorsi mill-Grupp tal-BEI u potenzjalment minn banek promozzjonali nazzjonali u skemi ta' garanzija nazzjonali.
Ir-riżorsi pprovduti minn dawk li jieħdu r-riskji differenti jiġu definiti f'livell b'mod tali li r-riskju jkun kompatibbli mat-tolleranza tar-riskju tal-Grupp tal-BEI u xi ħadd ieħor potenzjali li jieħu r-riskji.
Kull Portafoll jkollu omoġeneità suffiċjenti u fond diversifikat b'mod suffiċjenti sabiex il-FEI jkun jista' jassenja klassifikazzjoni skont il-metodoloġija tiegħu tal-valutazzjoni tar-riskju.
Ammonti Mhux Imħallsa
Jirreferu għal kapital u mgħax mhux imħallsa, imġarrba mill-Intermedjarju Finanzjarju fir-rigward ta' Tranżazzjonijiet inadempjenti inklużi fil-Portafoll.
2.
Portafoll
Perjodu ta' Disponibbiltà
Il-FEI u l-Intermedjarju Finanzjarju jaqblu fuq perjodu ta' disponibbiltà (tipikament sa 3 snin) li matulu jistgħu jiġu inklużi Tranżazzjonijiet fil-Portafoll.
Riċevituri Finali Eliġibbli
Ir-Riċevituri Finali jkunu jissodisfaw ir-rekwiżiti ta' eliġibbiltà skont l-Artikoli tas-CPR 37(4) u 39, kif ukoll ir-rekwiżiti ta' eliġibbiltà speċifiċi stabbiliti fir-Regolamenti tal-FEŻR u tal-FAEŻR.
Kriterji ta' Eliġibbiltà COSME
Ara l-Anness 2.
Kriterji ta' Eliġibbiltà ta' Orizzont 2020
Ara l-Anness 2.
Il-Proċess ta' Esklużjoni
Jekk Tranżazzjoni ma tkunx konformi mal-Kriterji ta' Eliġibbiltà, din tiġi eskluża mill-Portafoll (u ma tkunx koperta mill-Garanzija). F'ċerti ċirkustanzi limitati u fl-implimentazzjoni tar-rekwiżiti tal-Artikolu 39(2)(a) tas-CPR, id-determinazzjoni jekk tali nonkonformità kinitx fil-kontroll tal-Intermedjarju Finanzjarju tista' twassal għat-tkomplija tal-kopertura b'garanzija.
Rekwiżit ta' Effett ta' Ingranaġġ għall-Kontribuzzjoni tal-Istat Membru
L-Effett ta' Ingranaġġ jiġi kkalkulat bħala Finanzjament Permezz ta' Self Ġdid totali mogħti lir-Riċevituri Finali eliġibbli diviż bil-Kontribuzzjoni tal-Istat Membru. L-Effett ta' Ingranaġġ minimu jrid ikun mill-inqas (X) darbiet tat-total tal-Kontribuzzjoni tal-Istat Membru.
Rekwiżit ta' ingranaġġ minimu għall-kontribuzzjoni COSME
Meta titqies il-kontribuzzjoni skont ir-Regolament COSME, jekk ikun applikabbli, il-volum ta' Finanzjament Permezz ta' Self Ġdid eliġibbli għar-Riċevituri Finali li jkun konformi mar-rekwiżiti ta' ingranaġġ stabbiliti fil-bażi legali ta' COSME u fil-Ftehim ta' Delega, jkun irid jissodisfa wkoll il-kriterji ta' eliġibbiltà ta' COSME.
Rekwiżit ta' ingranaġġ minimu għall-kontribuzzjoni Orizzont 2020
Meta titqies il-kontribuzzjoni skont ir-Regolament H2020, jekk ikun applikabbli, il-volum ta' Finanzjament Permezz ta' Self Ġdid eliġibbli għar-Riċevituri Finali li jkun konformi mar-rekwiżiti ta' ingranaġġ stabbiliti fil-bażi legali ta' H2020 u fil-Ftehim ta' Delega, jkun irid jissodisfa wkoll il-kriterji ta' eliġibbiltà ta' Orizzont 2020.
3.
L-ipprezzar
It-Tariffa tal-Garanzija
Il-FEI jimponi Tariffa ta' Garanzija fuq l-Intermedjarju Finanzjarju fir-rigward tat-Tranżazzjonijiet inklużi fil-Portafoll.
It-Tariffa ta' Garanzija, espressa bħala (X)% fis-sena, tiġi kkalkulata kull tliet xhur fuq l-ammont pendenti tal-Portafoll.
Ipprezzar tal-Kontribuzzjoni tal-Istat Membru
Il-Kontribuzzjoni tal-Istat Membru tiġi pprezzata f'livell li jkun approprjat mar-riskju rilevanti meħud, bl-eċċezzjoni tal-kopertura tal-aktar parti riskjuża tal-Portafoll li tiġi pprezzata żero (jiġifieri l-Kontribuzzjoni tal-Istat Membru tiġi pprovduta mingħajr ħlas).
4.
Mixxellanji
Penali
Ara l-Artikolu 7.
Rappurtar
Ara l-Anness 5.
Monitoraġġ u Verifika
Ara l-Artikolu 17.
5.
Trasferiment ta' benefiċċju
Trasferiment ta' benefiċċju
Il-FEI jivvaluta l-mekkaniżmu tat-trasferiment ta' benefiċċju għar-Riċevituri Finali. Dan il-mekkaniżmu jiġi inkluż fil-proċess ta' tal-għażla tal-Intermedjarji Finanzjarji u jifforma parti mid-deċiżjoni finali tal-FEI dwar jekk jidħolx jew le fi ftehim ta' garanzija jew u b'liema kundizzjonijiet. It-trasferiment tal-benefiċċju jiġi applikat għall-parti tal-Finanzjament Permezz ta' Self Ġdid koperta mill-Garanzija fuq ir-rata standard tal-imgħax imposta fuq ir-Riċevituri Finali permezz ta' tnaqqis fir-riskju tal-kreditu/fil-primjum ta' garanzija. Dan jiġi ddokumentat kif meħtieġ.
Benefiċċju Totali
Il-Benefiċċju Totali jkun definit għall-parti tas-self koperta bil-Garanzija bħala t-tnaqqis fir-rata tal-imgħax jew fit-tariffa ta' garanzija skont ma jagħti l-każ kif impost mill-Intermedjarju Finanzjarju fuq ir-Riċevituri Finali, waqt li jieħu inkonsiderazzjoni r-riskju tal-kreditu sottostanti meħud kif ukoll l-effett u l-ispiża tal-Garanzija. Billi l-Intermedjarju Finanzjarju ma jirċievi ebda ħlas/finanzjament mill-FEI, il-valutazzjoni tal-Benefiċċju totali tiffoka biss fuq il-primjum tar-riskju tal-kreditu. L-Intermedjarju Finanzjarju jieħu inkonsiderazzjoni l-ispiża tal-garanzija (it-Tariffa ta' Garanzija) meta jikkalkula l-kreditu tar-riskju/primjum ta' garanzija l-ġdid għal kull self jew garanzija.
Il-Benefiċċju Totali jingħata bil-formula li ġejja:
Il-Benefiċċju Totali = il-primjum tal-kreditu standard/tar-riskju ta' garanzija — It-Tariffa tal-Garanzija
6.
Għajnuna mill-Istat
Benefiċċju ta' Għajnuna mill-Istat
Il-Benefiċċju ta' Għajnuna mill-Istat għall-parti tas-self koperta bil-Garanzija huwa porzjon mill-Benefiċċju Totali, proporzjonat għall-Kontribuzzjoni tal-Istat Membru (18) fil-portafoll tal-Finanzjament Permezz ta' Self Ġdid, mogħti bil-formula li ġejja:
Benefiċċju ta' Għajnuna mill-Istat = Benefiċċju Totali * % tal-Kontribuzzjoni tal-Istat Membru fil-Garanzija (il-parti garantita tal-portafoll tal-Finanzjament Permezz ta' Self Ġdid).
Il-Benefiċċju ta' Għajnuna mill-Istat jiġi ttrasferit b'mod sħiħ mill-Intermedjarju Finanzjarju lir-Riċevitur Finali.
Kalkolu tal-GGE
Fil-livell tar-Riċevitur Finali, il-Benefiċċju ta' Għajnuna mill-Istat jiġi kkunsidrat bħala sussidju għal rata ta' interess skont l-Artikolu 4(2) tar-Regolament de minimis.
L-Ekwivalent tal-Għotja Gross (GGE) jiġi kkalkulat skont il-formola li ġejja:
GGE = Ammont ta' self garantit (19) * maturità (żmien medju peżat) tas-self (garanzija) (20) * Benefiċċju ta' Għajnuna mill-Istat
L-Intermedjarju Finanzjarju jikkalkula l-GGE għal kull self (garanzija) (20) fil-Finanzjament Permezz ta' Self, u jikkomunikah lill-FEI. Fil-każijiet kollha l-GGE ma jistax ikun ogħla mil-livell limitu stabbilit fir-Regolament de minimis.
Penali tal-Għajnuna mill-Istat
Il-FEI jimponi Penali tal-Għajnuna mill-Istat fuq l-Intermedjarju Finanzjarju f'każ li l-Benefiċċju ta' Għajnuna mill-Istat ma jiġix trasferit b'mod sħiħ lill-benefiċjarju finali.
STRUMENT TA' TITOLARIZZAZZJONI
L-Inizjattiva tal-SMEs — Għażla 2
L-INIZJATTIVA TAL-SMES GĦAL STRUMENT TA' TITOLARIZZAZZJONI
Dan l-istrument jipprevedi l-użu ta' tranżazzjonijiet ta' titolarizzazzjoni abbażi ta' self, lokazzjonijet u garanziji lill-SMEs fejn riżorsi tal-UE (COSME u/jew Orizzont 2020), tal-FEŻR/FAEŻR, flimkien ma' riżorsi mill-Grupp tal-BEI u potenzjalment flimkien ma' banek promozzjonali nazzjonali, skemi ta' garanzija nazzjonali u investituri istituzzjonali oħrajn, jissottoskrivu jew jiggarantixxu ċerti ammonti f'livelli differenti ta' riskji.
Taħt strument ta' titolarizzazzjoni, portafoll ta' strumenti ta' finanzjament eliġibbli għall-SMEs jintuża bħala kollaterali għal titoli negozjabbli (segmenti), diversifikati bil-livell ta' riskju.
Arranġamenti mhux iffinanzjati ta' trasferiment ta' riskju (titolarizzazzjoni sintetika) ukoll huma possibbli, b'mod li jippermettu t-trasferiment tar-riskju tal-kreditu lil partijiet terzi mingħajr ma jitneħħa attwalment il-portafoll tal-assi mill-karta bilanċjali tal-bank u b'hekk jipprovdu l-opportunità lill-bank oriġinatur li jikseb solliev fir-rigward tal-kapital regolatorju. Tali operazzjonijiet ikun jrid jieħdu inkonsiderazzjoni r-rekwiżiti regolatorji tal-pajjiż rilevanti.
L-istrument ta' titolarizzazzjoni jiggarantixxi parti sinifikanti tal-portafoll eliġibbli ta' finanzjament tad-dejn sottostanti fuq impenn mill-Intermedjarju Finanzjarju rilevanti sabiex jinħoloq portafoll addizzjonali bl-użu wkoll ta' riżorsi mobilizzati bħala riżultat tat-tranżazzjoni ta' titolarizzazzjoni għal finanzjament tal-SMEs ġdid.
Taħt l-Inizjattiva tal-SMEs Strument ta' Titolarizzazzjoni, il-FEI u l-BEI (potenzjalment flimkien ma' banek promozzjonali nazzjonali, skemi ta' garanzija nazzjonali u investituri istituzzjonali oħrajn) jissottoskrivu u jiggarantixxu ċerti segmenti sa ammonti massimi miftiehma. L-istituzzjonijiet finanzjarji ta' oriġini jżommu interess materjali fit-tranżazzjoni, bħal porzjon adewgat (minimu ta' 50 %) tas-segment subordinarju u esponiment adegwat għal kull segment kollokat ma' investituri, jew jagħmlu arranġamenti simili, sabiex jiżguraw l-allinjament neċessarju tal-interess (“interessi proprji”) u jikkonformaw mar-rekwiżit taż-żamma tar-riskju stabbilit fid-Direttiva 2013/36/UE u fir-Regolament (UE) Nru 575/2013.
Il-klassifikazzjoni tas-segmenti superjuri u medji tkun kompatibbli mat-tolleranza tar-riskju tal-Grupp tal-BEI u tal-banek promozzjonali nazzjonali potenzjali, l-iskemi ta' garanzija nazzjonali u investituri istituzzjonali ta' partijiet terzi li jistgħu jinvestu wkoll fis-segmenti superjuri ta' titolarizzazzjonijiet bħal dawn biex b'hekk iżidu l-ingranaġġ tar-riżorsi baġitarji impenjati.
Segmenti subordinarji u medji li ma jinżammux mill-oriġinatur jiġu sottoskritti minn kombinazzjoni tal-FEŻR/FAEŻR, tal-COSME/Orizzont 2020 u ta' riżorsi proprji tal-FEI.
L-Awtoritajiet tal-Ġestjoni li jkunu jridu jipparteċipaw fl-iskema ta' garanzija (permezz tal-FEI, iżda b'riskju għall-kontribuzzjoni tal-Fondi ESI) jiggarantixxu/jinvestu sa 50 % tas-segment Subordinarju.
Il-ħolqien, id-diliġenza dovuta, id-dokumentazzjoni u l-amministrazzjoni tal-portafoll titolarizzat, magħmul minn self, lokazzjonijiet u garanziji tal-SMEs eliġibbli għall-SMEs u kumpaniji b'inqas minn 500 impjegat, jitwettqu mill-Intermedjarji Finanzjarji b'konformità mal-proċeduri tagħhom tas-soltu dwar l-oriġinazzjoni u s-servizz. L-Intermedjarji Finanzjarji tipikament iżommu r-relazzjoni diretta tal-kreditu tal-klijent ma' kull SME. L-Intermedjarji Finanzjarji jipprovdu informazzjoni dwar il-portafoll titolarizzat kif ukoll dwar il-Portafoll Addizzjonali (finanzjament tal-SME maħluq ġdid) fuq bażi trimestrali lill-BEI u lill-FEI rispettivament sat-terminazzjoni tat-tranżazzjoni ta' titolarizzazzjoni.
Termini Indikattivi tat-Titolarizzazzjoni
1.
It-Termini Ġenerali
Kamp ta' Applikazzjoni tal-Istrument Finanzjarju
Bit-titolarizzazzjoni tal-assi, l-Intermedjarji Finanzjarji jimmiraw li jirrilaxxaw kapital regolatorju u ekonomiku u/jew jiksbu sorsi ġodda ta' finanzjament li jippermettu lill-Intermedjarju Finanzjarju joriġina Finanzjament Permezz ta' Self Ġdid għal Riċevituri Finali (sabiex jibni Portafoll Addizzjonali).
L-Intermedjarju Finanzjaru jirċievi garanzija/investiment mill-FEI sabiex ikopri l-Portafoll Titolarizzat bi skambju ma' ħlas ta' Tariffa u jikkommetti ruħu li joriġina portafoll ta' Finanzjament Permezz ta' Self Ġdid (suġġett għal Effett ta' Ingranaġġ minimu).
Il-FEI jaġixxi bħala l-maniġer ta' kuljum tal-Istrument Finanzjarju li jamministra l-kontribuzzjoni tal-Istat Membru, il-Kontribuzzjoni tal-UE (jiġifieri kontribuzzjonijiet skont (ir-Regolament COSME) U/JEW (ir-Regolament H2020), il-Kontribuzzjoni tal-FEI u r-riskju tal-kreditu meħud mill-BEI u possibbilment mill-banek promozzjonali nazzjonali.
Struttura tat-Tranżazzjoni
Kemm titolarizzjonijiet ta' kreditu (“bejgħ effettiv”) jew titolarizzazzjonijiet sintetiċi (“mhux iffinanzjati”) huma permessi.
Titolarizzazzjoni ta' kreditu hija tranżazzjoni b'konnessjoni li biha oriġinatur (l-Intermedjarju Finanzjarju) jittitolarizza l-assi billi jiġmagħhom f'Portafoll Titolarizzat u jbigħ il-Portafoll Titolarizzat lil entità b'għan speċjali (“l-SPE”). L-SPE tiffinanzja x-xiri tal-Portafoll Titolarizzat permezz tal-ħruġ ta' noti koperti minn tali assi (Titoli Abbażi ta' Assi — “ABS”). Id-dħul mill-ħruġ ta' dawn in-noti jintuża mill-SPE sabiex iħallas il-prezz tax-xiri tal-Portafoll Titolarizzat lill-Intermedjarju Finanzjarju.
F'titolarizzazzjoni sintetika, l-Intermedjarju Finanzjarju jżomm l-assi rilevanti fil-karta bilanċjali tiegħu u l-FEI jkopri parti mir-riskju fuq il-Portafoll Titolarizzat. Dan potenzjalment iwassal għal solliev kapitali għall-Intermedjarju Finanzjarju.
Il-FEI għandu jissegmenta l-Portafoll Titolarizzat skont ir-riskju tat-tranżazzjonijiet sottostanti.
Is-Segment Subordinarju jikkonsisti fl-iktar parti riskjuża tal-Portafoll Titolarizzat sa perċentwal definit minn qabel, waqt li jieħu inkonsiderazzjoni l-karatteristika tal-portafoll, ir-rekwiżiti ta' titjib tal-kreditu u r-rekwiżit ta' Effett ta' Ingranaġġ għall-Kontribuzzjoni tal-Istat Membru. Il-Kontribuzzjoni tal-Istat Membru tkopri sa 50 % tas-Segment Subordinarju waqt li l-porzjon li jifdal mis-Segment Subordinarju jinżamm mill-Intermedjarju Finanzjarju. Dan b'mod tipiku jista' jwassal biex 100 % tat-tali ammont jiġi assorbit għall-kopertura tat-telf nett taħt il-Portafoll.
Is-Segment Medju jikkonsisti fit-tieni l-iktar parti riskjuża tal-Portafoll Titolarizzat u jkun iħadan tliet sottosegmenti bl-użu ta' kombinazzjoni ta' riżorsi mill-FEI, mill-baġit tal-UE u mill-Awtorità Maniġerjali. B'mod partikolari, il-Kontribuzzjoni tal-Istat Membru tkopri r-riskju tas-Segment Medju ta' Isfel. Il-kontribuzzjoni skont (ir-Regolament COSME) u/jew (ir-Regolament H2020) tkopri r-riskju tas-Segment Medju tan-Nofs. Il-Kontribuzzjoni tal-FEI tkopri r-riskju tas-Segment Medju ta' Fuq.
Id-daqs tal-Medju jiġi determinat mill-FEI li jieħu inkonsiderazzjoni l-karatteristiċi tal-portafoll, ir-rekwiżiti ta' titjib ta' kreditu u r-rekwiżit ta' Effett ta' Ingranaġġ għall-Kontribuzzjoni tal-Istat Membru.
Is-Segmenti Medji ta' Isfel u tan-Nofs ikunu sa (perċentwali determinati minn qabel) tal-Portafoll Titolarizzat.
Is-Segment Superjuri jikkonsisti fir-riskju residwu tal-Portafoll Titolarizzat u jkun finanzjat/miżmum bl-użu ta' kombinazzjoni ta' riżorsi mill-Grupp tal-BEI sa ammont massimu miftiehem u minn banek promozzjonali nazzjonali potenzjali u skemi ta' garanzija nazzjonali u investituri oħrajn.
Is-Segmenti Superjuri u Medji ta' Fuq jiġu definiti f'livell tali li r-riskju jkun kompatibbli mat-tolleranza tar-riskju tal-Grupp tal-BEI u ta' kwalunkwe parteċipanti oħrajn li jieħdu riskju.
2.
Il-Portafoll ta' Referenza (Portafoll Titolarizzat)
Portafoll Titolarizzat
Il-Portafoll Titolarizzat jista' jinkludi assi eżistenti (finanzjament tad-dejn lil SMEs u impriżi oħrajn b'inqas minn 500 impjegat) kif ukoll portafolli ta' Finanzjament Permezz ta' Self Ġdid lil SMEs.
Kull Portafoll Titolarizzat jkollu omoġeneità suffiċjenti u fond diversifikat b'mod suffiċjenti sabiex il-FEI jkun jista' jassenja klassifikazzjoni skont il-metodoloġija tiegħu tal-valutazzjoni tar-riskju.
Portafolli eżistenti ma jiġu inklużi fil-Portafoll Titolarizzat wara l-Perjodu ta' Impenn.
3.
Il-Portafoll Addizzjonali
Il-Portafoll Addizzjonali
Kull Intermedjarju Finanzjarju jkun rikjest kuntrattwalment li jipprovdi Finanzjament Permezz ta' Self Ġdid lil Riċevituri Finali eliġibbli (Portafoll Addizzjonali).
Il-ksur mill-Intermedjarju Finanzjarju ta' xi rekwiżit speċifikat fil-Ftehim Operattiv rilevanti ma għandux jaffettwa l-garanzija maħruġa f'relazzjoni mal-Portafoll Titolarizzat.
Rekwiżit ta' Effett ta' Ingranaġġ għall-Kontribuzzjoni tal-Istat Membru
L-Effett ta' Ingranaġġ jiġi kkalkulat bħala Finanzjament Permezz ta' Self Ġdid totali mogħti lir-Riċevituri Finali eliġibbli diviż bil-Kontribuzzjoni tal-Istat Membru. L-Effett ta' Ingranaġġ minimu jrid ikun mill-inqas (X) darbiet tat-total tal-Kontribuzzjoni tal-Istat Membru.
Perjodu ta' Disponibbiltà
Il-FEI u l-Intermedjarju Finanzjarju jaqblu fuq perjodu ta' disponibbiltà (tipikament sa (3) snin) li matulu jiġu inklużi Tranżazzjonijiet fil-Portafoll Addizzjonali.
Riċevituri Finali Eliġibbli
Ir-Riċevituri Finali jkunu jissodisfaw ir-rekwiżiti ta' eliġibbiltà skont l-Artikoli tas-CPR 37(4) u 39, kif ukoll ir-rekwiżiti ta' eliġibbiltà speċifiċi stabbiliti fir-Regolamenti tal-FEŻR u tal-FAEŻR.
Kriterji ta' Eliġibbiltà COSME
Ara r-Regolament COSME
Kriterji ta' Eliġibbiltà ta' Orizzont 2020
Ara r-Regolament H2020.
Rekwiżit ta' ingranaġġ minimu għall-kontribuzzjoni COSME
Meta titqies il-kontribuzzjoni skont ir-Regolament COSME, jekk ikun applikabbli, il-volum ta' Finanzjament Permezz ta' Self Ġdid eliġibbli għar-Riċevituri Finali li jkun konformi mar-rekwiżiti ta' ingranaġġ stabbiliti fil-bażi legali ta' COSME u fil-Ftehim ta' Delega, jkun irid jissodisfa wkoll il-kriterji ta' eliġibbiltà ta' COSME.
Rekwiżit ta' ingranaġġ minimu għall-kontribuzzjoni Orizzont 2020
Meta titqies il-kontribuzzjoni skont ir-Regolament H2020, jekk ikun applikabbli, il-volum ta' Finanzjament Permezz ta' Self Ġdid eliġibbli għar-Riċevituri Finali li jkun konformi mar-rekwiżiti ta' ingranaġġ stabbiliti fil-bażi legali ta' H2020 u fil-Ftehim ta' Delega, jkun irid jissodisfa wkoll il-kriterji ta' eliġibbiltà ta' Orizzont 2020.
4.
L-Ipprezzar
It-tariffa
It-Tariffa tiġi stabbilita abbażi tal-ipprezzar minn kull wieħed li jieħu r-riskji fl-Istrument Finanzjarju għas-segmenti rispettivi tagħhom (ara l-ipprezzar hawn taħt).
Fir-rigward tal-parti koperta tal-Portafoll Titolarizzat, il-FEI jimponi (X)% fis-sena fuq l-Intermedjarju Finanzjarju.
Ipprezzar tas-Segment Superjuri
Dan jiġi ffissat għal perċentwal predefinit fis-sena mill-BEI u minn oħrajn potenzjali li jieħdu r-riskji f'konformità mal-politika ta' pprezzar tagħhom.
L-ipprezzar tas-Segment Medju
Is-Segment Medju jiġi ffissat għal (X)% fis-sena mill-FEI b'konformità mal-politika ta' pprezzar tiegħu.
Is-Segmenti Medji tan-Nofs u ta' Isfel jiġu pprezzati b'mod li jkunu jifilħu għar-riskju marbut mat-telf mistenni fis-segmenti rispettivi tagħhom. F'każijiet debitament ġustifikati, l-ipprezzar jista' wkoll ikompli jitnaqqas sabiex jattira Intermedjarji Finanzjarji.
Ipprezzar tas-Segment Subordinarju
Dan ikun ugwali għal żero (jiġifieri s-Segment Subordinarju apparti mis-segment miżmum mill-oriġinatur jiġi pprovdut mingħajr ħlas).
5.
Mixxellanji
Penali
Ara l-Artikolu 7.
Rappurtar
Ara l-Anness 5.
Monitoraġġ u Verifika
Ara l-Artikolu 17.
6.
Trasferiment ta' benefiċċju
Trasferiment ta' benefiċċju
Il-FEI għandu jivvaluta l-mekkaniżmu tat-trasferiment ta' benefiċċju mill-Intermedjarju Finanzjarju lir-Riċevituri Finali fil-Portafoll Addizzjonali. Dan il-mekkaniżmu jiġi inkluż fis-sistema ta' punteġġ għall-fini tal-Għażla tal-Intermedjarji Finanzjarji u jifforma parti mid-deċiżjoni finali tal-FEI dwar jekk jidħolx jew le fi ftehim ta' garanzija jew ta' investiment u b'liema kundizzjonijiet.
It-trasferiment ta' benefiċċju jiġi applikat għar-rata standard tal-imgħax imposta fuq ir-Riċevituri Finali taħt Finanzjament Permezz ta' Self Ġdid fil-Portafoll Addizzjonali permezz ta' tnaqqis fil-primjum tar-riskju ta' kreditu. Il-mekkaniżmu tat-trasferiment ta' benefiċċju għandu jiġi dokumentat kif imiss.
Benefiċċju Totali
Il-Benefiċċju Totali jieħu inkonsiderazzjoni l-benefiċċju pprovdut lill-Intermedjarju Finanzjarju, f'kull segment tal-Portafoll Titolarizzat.
Il-Benefiċċju Totali jiġi kkalkulat bħala d-differenza bejn il-prezz tas-suq u l-prezz impost mill-FEI fuq kull segment bl-istess livell ta' riskju. Il-livell ta' riskju ta' kull segment jiġi definit mill-metodoloġija ta' klassifikazzjoni interna tal-FEI.
Fl-assenza ta' prezz tas-suq, il-FEI japplika l-primjum fil-limitu ta' eżenzjoni għal livell ta' riskju, ekwivalenti għal garanziji, stipulat fl-avviż tal-Kummissjoni dwar l-applikazzjoni tal-Artikoli 87 u 88 tat-Trattat KE għall-għajnuna mill-Istat fil-forma ta' garanziji (ĠU C 155, 20.6.2008, p. 25). Il-primjum fil-limitu ta' eżenzjoni għas-segment Subordinarju jammonta sa 10 % fis-sena.
Il-Benefiċċju Totali jingħata bil-formula li ġejja:
Benefiċċju Totali = Total tal-Benefiċċji tas-Segmenti Individwali
Il-Benefiċċju ta' Segment Individwali jiġi kkalkulat kif ġej:
Benefiċċju ta' Segment Individwali = (prezz tas-suq ta' segment — Tariffa) * Total EUR ammont tas-segment * maturità tas-segment (żmien medju peżat)
7.
L-Għajnuna mill-Istat:
Il-Benefiċċju tal-Għajnuna mill-Istat
It-Total tal-Benefiċċju ta' Għajnuna mill-Istat huwa porzjon mill-Benefiċċju Totali, proporzjonat għall-Kontribuzzjoni tal-Istat Membru (21) fil-Portafoll Titolarizzat.
It-Total tal-Benefiċċju ta' Għajnuna mill-Istat pprovdut lil Intermedjarju Finanzjarju jiġi kkalkulat skont il-formola li ġejja:
Total tal-Benefiċċju ta' Għajnuna mill-Istat (f'EUR) = Total ta' (Benefiċċju ta' Segment Individwali * il-% tal-Kontribuzzjoni tal-Istat Membru fis-segment).
It-Total tal-Benefiċċju ta' Għajnuna mill-Istat jiġi ttrasferit b'mod sħiħ mill-Intermedjarju Finanzjarju lir-Riċevitur Finali kollha inklużi fil-Portafoll Addizzjonali.
Il-Benefiċċju ta' Għajnuna mill-Istat għal kull Riċevitur Finali jiġi kkalkulat skont il-formola li ġejja:
Benefiċċju ta' Għajnuna mill-Istat (sussidju għar-rata ta' interess f'punti bażiċi b'garanzija) = (Total tal-Benefiċċju tal-Għajnuna mill-Istat/Finanzjament Permezz ta' Self Ġdid fil-Portafoll Addizzjonali)/Maturità tal-Portafoll Addizzjonali (żmien medju peżat)
Kalkolu tal-GGE
Il-Benefiċċju ta' Għajnuna mill-Istat ipprovdut lir-Riċevituri Finali fil-Portafoll Addizzjonali, jiġi kkunsidrat bħala sussidju għal rata ta' mgħax skont l-Artikolu 4(2) tar-Regolament de minimis.
L-Ekwivalent tal-Għotja Gross (GGE) jiġi kkalkulat skont il-formola li ġejja:
GGE = ammont ta' self nominali * maturità (żmien medju peżat) tas-self * Benefiċċju ta' Għajnuna mill-Istat
L-Intermedjarju Finanzjarju jikkalkula l-GGE għal kull self fil-Portafoll Addizzjonali u jikkomunikah lill-FEI. Fil-każijiet kollha l-GGE ma jistax ikun ogħla mil-livell limitu stabbilit fir-Regolament de minimis.
Ebda benefiċċju addizzjonali fuq is-solliev kapitali
B'applikazzjoni tar-regoli nazzjonali rilevanti dwar ir-rekwiżiti kapitali, il-volum ta' Finanzjament Permezz ta' Self Ġdid ma jiġix stabbilit f'livell inqas mill-volum ta' finanzjament permezz ta' self lil SMEs li wieħed jista' jistenna li jiġi ġġenerat mill-Intermedjarji Finanzjarji bl-użu tal-kapital illiberat b'riżultat tal-Kontribuzzjoni tal-Istat Membru.
Penali tal-Għajnuna mill-Istat
Il-FEI jimponi Penali tal-Għajnuna mill-Istat fuq l-Intermedjarju Finanzjarju f'każ li l-Benefiċċju ta' Għajnuna mill-Istat ma jiġix trasferit b'mod sħiħ lill-benefiċjarju finali.
ANNESS 2
kriterji ta' esklużjoni għall-intermedjarji finanzjarji u r-riċevituri finali u kriterji ta' eliġibbiltà għall-kontribuzzjoni tal-ue
1.   IL-KRITERJI TA' ESKLUŻJONI GĦALL-INTERMEDJARJI FINANZJARJI
L-Intermedjarji Finanzjarji li jinsabu f'waħda mis-sitwazzjonijiet ta' hawn taħt, sakemm tali sitwazzjoni, fil-fehma professjonali tal-FEI, tista' taffettwa l-abbiltà tagħhom li jimplimentaw Strument Finanzjarju, ma jintgħażlux jekk:
1.
jinsabu falluti jew qegħdin jiġu llikwidati, l-affarijiet tagħhom qegħdin jiġu amministrati mill-qrati, huma suġġetti ta' proċeduri li jikkonċernaw dawn il-kwistjonijiet, jew jinsabu f'xi sitwazzjoni analoga li tirriżulta minn proċedura simili prevista fil-leġiżlazzjoni jew fir-regolament nazzjonali;
2.
ġew ikkundannati fuq offiża li tikkonċerna l-kondotta professjonali tagħhom minn sentenza li għandha l-forza ta' res judicata, li taffettwa l-abbiltà tagħhom li jimplimentaw Tranżazzjoni;
3.
kienu s-suġġett ta' sentenza li għandha l-forza ta' res judicata fuq frodi, korruzzjoni, involviment f'organizzazzjoni kriminali jew xi attività illegali oħra, f'kull każ fejn hu ta' detriment għall-interessi finanzjarji tal-Unjoni;
4.
huma ħatja ta' rappreżentazzjonijiet żbaljati materjali fl-għoti ta' informazzjoni rikjesta għall-Għażla bħala Intermedjarju Finanzjarju;
5.
huma mniżżlin fil-bażi tad-dejta ċentrali tal-esklużjoni msemmija fl-Artikolu 9.5(e);
6.
huma inkorporati f'territorji li l-ġurisdizzjonijiet tagħhom ma jikkooperawx mal-Unjoni fejn tidħol l-applikazzjoni ta' standards fiskali maqbula internazzjonalment, jew il-prattiċi fiskali tagħhom ma jsegwux il-prinċipji tar-Rakkomandazzjoni tal-Kummissjoni tas-6 ta' Diċembru 2012 dwar miżuri maħsuba biex jinkoraġġixxu lill-pajjiżi terzi biex japplikaw standards minimi ta' governanza tajba fi kwistjonijiet tat-taxxa (C(2012)8805);
7.
l-attività tan-negozju tagħhom mhijiex konformi mal-politika tal-FEI relatata ma' setturi ristretti.
Il-Punti 2 u 3 ma japplikawx, fejn l-Intermedjarji Finanzjarji jistgħu jagħtu sodisfazzjon lill-FEI li ġew adottati miżuri adegwati kontra l-persuni li għandhom is-setgħa ta' rappreżentazzjoni, teħid ta' deċiżjonijiet jew kontroll fuqhom, li huma suġġetti għal sentenza kif imsemmi fil-Punti 2 u 3.
2.   IL-KRITERJI TA' ESKLUŻJONI GĦAR-RIĊEVITURI FINALI
Riċevituri Finali ma jistgħux jintgħażlu mill-Intermedjarji Finanzjarji jekk jissodisfaw wieħed jew iktar mir-rekwiżiti mniżżlin hawn taħt:
1.
mhumiex potenzjalment vijabbli ekonomikament;
2.
huma inkorporati f'territorji li l-ġurisdizzjonijiet tagħhom ma jikkooperawx mal-Unjoni fejn tidħol l-applikazzjoni tal-istandard fiskali maqbul internazzjonalment, jew il-prattiċi fiskali tagħhom ma jsegwux il-prinċipji tar-Rakkomandazzjoni tal-Kummissjoni tas-6.12.2012 dwar miżuri maħsuba biex jinkoraġġixxu lill-pajjiżi terzi biex japplikaw standards minimi ta' governanza tajba fi kwistjonijiet tat-taxxa (C(2012)8805);
3.
jinsabu falluti jew qegħdin jiġu llikwidati, l-affarijiet tagħhom qegħdin jiġu amministrati mill-qrati, huma suġġetti ta' proċeduri li jikkonċernaw dawn il-kwistjonijiet, jew jinsabu f'xi sitwazzjoni analoga li tirriżulta minn proċedura simili prevista fil-leġiżlazzjoni jew fir-regolament nazzjonali;
4.
ġew ikkundannati fuq offiża li tikkonċerna l-kondotta professjonali tagħhom minn sentenza li għandha l-forza ta' res judicata, li taffettwa l-abbiltà tagħhom li jsegwu l-attività tan-negozju tagħhom;
5.
kienu s-suġġett ta' sentenza li għandha l-forza ta' res judicata fuq frodi, korruzzjoni, involviment f'organizzazzjoni kriminali jew xi attività illegali oħra, f'kull każ fejn hu ta' detriment għall-interessi finanzjarji tal-Unjoni;
6.
huma ħatja ta' dikjarazzjoni żbaljata fl-għoti ta' informazzjoni rikjesta għall-għażla bħala Riċevitur Finali;
7.
huma mniżżlin fil-bażi tad-dejta ċentrali tal-esklużjoni stabbilita u mmexxija mill-Kummissjoni taħt ir-Regolament (KE, Euratom) Nru 1302/2008;
8.
l-attività tan-negozju tagħhom tikkonsisti f'waħda jew iktar minn dawn li ġejjin:
(a)
attività ekonomika illegali (jiġifieri kwalunkwe produzzjoni, kummerċ jew attività oħra, li hija illegali taħt il-liġijiet jew ir-regolamenti applikabbli għall-Intermedjarju Finanzjarju jew għar-Riċevitur Finali rilevanti, inkluż mingħajr limitazzjoni, l-ikklonar uman għal finijiet riproduttivi);
(b)
il-produzzjoni u l-kummerċ tat-tabakk u xorb alkoħoliku distillat u prodotti relatati;
(c)
il-finanzjament tal-produzzjoni u l-kummerċ ta' armi u ammunizzjoni ta' kull tip jew operazzjonijiet militari ta' kwalunkwe tip;
(d)
każinojiet u impriżi ekwivalenti;
(e)
imħatri bl-Internet u każinojiet onlajn;
(f)
pornografija u prostituzzjoni;
(g)
enerġija nukleari;
(h)
attivitajiet imsemmija fl-Artikolu 19 tar-Regolament H2020;
(i)
ir-riċerka, l-iżvilupp jew l-applikazzjonijiet tekniċi relatati ma' programmi jew soluzzjonijiet ta' dejta elettronika, li jimmiraw speċifikament li jappoġġjaw xi attività msemmija taħt l-entrati a) sa h) hawn fuq, jew huma maħsubin biex jippermettu li wieħed jidħol illegalment f'netwerks ta' dejta elettronika jew iniżżel illegalment dejta elettronika.
9.
l-attività tan-negozju tagħhom mhijiex konformi mal-politika tal-FEI relatata ma' setturi ristretti;
10.
irċevew Finanzjament Permezz ta' Self Ġdid li ma jirrispettax ir-regoli tal-akkumulazzjoni stabbiliti fir-Regolament de minimis rilevanti;
11.
irċevew għajnuna għal attivitajiet relatati ma' esportazzjoni lejn pajjiżi terzi jew Stati Membri, jiġifieri għajnuna marbuta direttament mal-kwantitajiet esportati, mal-istabbiliment u l-operat ta' netwerk ta' distribuzzjoni jew ma' nefqa kurrenti oħra marbuta mal-attività ta' esportazzjoni;
12.
irċevew għajnuna li tiddependi fuq l-użu ta' prodotti domestiċi flok prodotti importati.
3.   KRITERJI TA' ELIĠIBBILTÀ GĦALL-KONTRIBUZZJONI TAL-UE
3.1.
Kriterji ta' eliġibbiltà għall-Kontribuzzjoni tal-UE għall-Istrumenti Finanzjarji ta' COSME (li għandhom jiġu pprovduti taħt il-Ftehimiet ta' Finanzjament speċifiċi, suġġetti għal ftehim bejn il-Kummissjoni u l-FEI, fil-Ftehim ta' Delega għall-COSME)
3.2.
Kriterji ta' eliġibbiltà għall-Kontribuzzjoni tal-UE għall-Istrumenti Finanzjarji ta' H2020 (li għandhom jiġu pprovduti taħt il-Ftehimiet ta' Finanzjament speċifiċi, suġġetti għal ftehim bejn il-Kummissjoni u l-FEI, fil-Ftehim ta' Delega għall-H2020)
(1)  ĠU L 347, 20.12.2013, p. 320.
(2)  ĠU L 298, 26.10.2012, p. 1.
(3)  ĠU L 176, 27.6.2013, p. 1.
(4)  ĠU L 347, 20.12.2013, p. 33.
(5)  ĠU L 347, 20.12.2013, p. 104.
(6)  ĠU L 347, 20.12.2013, p. 965.
(7)  ĠU L 352, 24.12.2013, p. 1.
(8)  ĠU L 352, 24.12.2013, p. 9.
(9)  ĠU L 362, 31.12.2012, p. 1.
(10)  ĠU L 124, 20.5.2003, p. 36.
(11)  ĠU L 8, 12.1.2001, p. 1.
(12)  ĠU L 248, 18.9.2013, p. 1.
(13)  ĠU L 292, 15.11. 1996, p. 2.
(14)  ĠU L 312, 23.12. 1995, p. 1.
(15)  ĠU L 344, 20.12.2008, p. 12.
(16)  “Garanzija bla limitu” hija t-terminu użat fl-Artikolu 39 tas-CPR.
(17)  Effett ta' Ingranaġġ Minimu sabiex jinkiseb Portafoll b'volum minimu ta' Finanzjament Permezz ta' Self Ġdid, li għandu jkun konformi mar-rekwiżiti ta' eliġibbiltà għall-Kontribuzzjoni tal-Istat Membru;
Ir-rekwiżiti speċifiċi relatati mal-parteċipazzjoni fil-kompartiment jinkludu:
(a)
Effett ta' Ingranaġġ Minimu sabiex jinkiseb Portafoll b'volum minimu ta' Finanzjament Permezz ta' Self Ġdid, li jkun konformi mar-rekwiżiti ta' eliġibbiltà għall-Kontribuzzjoni tal-Istat Membru;
(b)
Volum minimu ta' Finanzjament Permezz ta' Self Ġdid li jkun konformi wkoll mal-parametri għall-eliġibbiltà taħt il-COSME u/jew taħt Orizzont 2020;
(c)
Valutazzjoni u kontroll tal-kriterji ta' eliġibbiltà;
(d)
Penali, f'każ li l-Effett ta' Ingranaġġ minimu ma jintlaħaqx fil-miri u jekk il-Benefiċċju tal-Għajnuna mill-Istat ma jkunx trasferit;
(e)
Kompiti ta' trasferiment ta' benefiċċju, li jinkludu l-valutazzjoni tal-mekkaniżmu tiegħu u r-rapportar lill-FEI;
(f)
Kalkolu tal-GGE għal kull self fil-portafoll ta' Finanzjament Permezz ta' Self Ġdid u r-rapportar lill-FEI;
(g)
Viżibbiltà tal-appoġġ tal-UE fid-dokumentazzjoni kuntrattwali mar-riċevituri finali u fil-materjal promozzjonali;
(h)
Kompiti ta' verifika u monitoraġġ f'rabta mal-Kummissjoni Ewropea u mal-Qorti Ewropea tal-Awdituri.
Ir-riskji u r-rekwiżiti ta' hawn fuq jirrappreżentaw l-ispiża impliċita għall-Intermedjarju Finanzjarju li ma jirċievi ebda ħlas għall-attivitajiet ta' ġestjoni tat-Tranżazzjoni, inkluż ebda tariffi amministrattivi u ebda tariffa fuq il-prestazzjoni.
(18)  Il-Kontribuzzjoni tal-Istat Membru biss hija rilevanti għall-kunsiderazzjonijiet tal-għajnuna mill-Istat. Riżorsi mill-Kummissjoni u mill-BEI u r-riżorsi proprji tal-FEI ma jikkostitwux għajnuna mill-Istat.
(19)  Ammont ta' self garantit = ammont ta' self nominali (ammont ta' garanzija nominali) * Rata tal-Garanzija
(20)  Għall-każijiet ta' kontrogaranziji
(21)  Il-Kontribuzzjoni tal-Iatat Membru lill-FEI għall-portafoll titolarizzat biss hija rilevanti għall-kunsiderazzjonijiet tal-għajnuna mill-Istat. Riżorsi mill-Kummissjoni u mill-BEI u riżorsi proprji tal-FEI ma jikkostitwux għajnuna mill-Istat.

Summary:
L-implimentazzjoni tal-inizjattiva tal-intrapriżi żgħar u ta’ daqs medju
L-implimentazzjoni tal-inizjattiva tal-intrapriżi żgħar u ta’ daqs medju
 
SOMMARJU TA’:
Id-Deċiżjoni ta’ Implimentazzjoni 2014/660/UE — il-ftehim fuq mudell ta’ finanzjament għall-kontribuzzjoni tal-Fond Ewropew għall-Iżvilupp Reġjonali u l-Fond Agrikolu Ewropew għall-Iżvilupp Rurali għal strumenti finanzjarji konġunti illimitati ta’ garanzija u ta’ titolizzazzjoni favur impriżi żgħar u ta’ daqs medju
X’INHU L-GĦAN TAD-DEĊIŻJONI?
Din għandha l-għan li tiżgura:li l-istrumenti finanzjarji tal-UE li jappoġġjaw intrapriżi żgħar u ta’ daqs medju (SMEs) jistgħu jipprovdu reazzjoni rapida billi toħloq mudell tal-ftehim ta’ finanzjament biex jiżgura kundizzjonijiet uniformi u trattament ugwali għal, u fost, il-pajjiżi tal-UE parteċipanti fl-użu tar-riżorsi;  regoli konsistenti għall-kontribuzzjoni ta’ dawn ir-riżorsi għal kwalunkwe ftehim ta’ finanzjament individwali li jidħlu għalih pajjiżi tal-UE parteċipanti u l-Bank Ewropew tal-Investiment (BEI) jew il-Fond Ewropew tal-Investiment (FEI) kif ukoll għal dawk li jinsabu fil-ftehimiet ta’ delega rigward sorsi oħrajn taħt il-programmi għall-kompetittività tal-intrapriżi u l-intrapriżi żgħar u ta’ daqs medju (COSME) u Orizzont 2020.  
PUNTI EWLENIN
Kamp ta’ applikazzjoni
Id-deċiżjoni tistabbilixxi l-mudell tal-ftehim ta’ finanzjament għall-kontribuzzjoni finanzjarja:tal-Fond Ewropew għall-Iżvilupp Reġjonali (FEŻR) u l-Fond Agrikolu Ewropew għall-Iżvilupp Rurali (FAEŻR);  għal strumenti finanzjarji konġunti illimitati ta’ garanzija* u titolizzazzjoni* strumenti finanzjarji favur l-SMEs; u  konklużi bejn il-BEI jew il-FEI u kull pajjiż tal-UE parteċipanti.  Regoli
Ir-regoli għall-mudell tal-ftehim ta’ finanzjament huma stabbiliti fl-anness għad-deċiżjoni. Dawn ikopru għadd ta’ elementi, li jinkludu:kriterji ta’ eliġibbiltà u esklużjoni tal-finanzjament permezz ta’ self ġdid*;  prinċipji ġenerali relatati mal-implimentazzjoni u l-ġestjoni taż-żewġ strumenti finanzjarji;  kopertura territorjali;  effetti ta’ ingranaġġ minimu, miri u penali;  kompiti u obbligi tal-FEI;  għażla tal-intermedjarji finanzjarji u l-ftehimiet operattivi;  governanza;  kontribuzzjonijiet.  
MINN META TAPPLIKA D-DEĊIŻJONI?
Din ilha tapplika mit-13 ta’ Settembru 2014.
SFOND
Għal iktar informazzjoni, ara:Żvilupp rurali 2014-2020 (Kummissjoni Ewropea)  Il-Fond Ewropew għall-Iżvilupp Reġjonali (FEŻR) (Kummissjoni Ewropea)  Is-sistema għall-ġestjoni tal-fondi fl-Unjoni Ewropea — FEŻR (Kummissjoni Ewropea).  
TERMINI EWLENIN
strumenti finanzjarji konġunti illimitati ta’ garanzija jipprovdu garanziji tal-portafoll mingħajr limitu u solliev kapitali parzjali previst lil banek li qed jibnu portafolli ġodda ta’ self. Min-naħa tagħhom, l-oriġinaturi jittrasferixxu l-benefiċċji tal-istrument lill-SMEs fil-forma ta’ aċċettazzjoni ta’ klijenti ta’ riskju akbar, ta’ rekwiżiti kollaterali mnaqqsa, u/jew prezzijiet imnaqqsa.
Titolizzazzjoni: transazzjonijiet appoġġjati minn portafoll ta’ self eżistenti. Min-naħa tagħhom, l-oriġinaturi jaqblu b’mod espliċitu li jintrabtu b’finanzjament tal-UE ġdid għall-SMEs fir-reġjuni rilevanti f’konformità mal-kriterji ta’ eliġibbiltà li l-fondi tal-UE kkontribwixxew fl-istruttura.
Finanzjament permezz ta’ self ġdid: self, lokazzjonijiet jew garanziji ġodda lil riċevituri finali li joriġinaw minn intermedjarju finanzjarju mhux aktar tard mill-31 ta’ Diċembru 2023 skont it-termini u kundizzjonijiet stabbiliti fil-ftehimiet operattivi.
DOKUMENT EWLIENI
Id-Deċiżjoni ta’ Implimentazzjoni 2014/660/UE tal-11 ta’ Settembru 2014 dwar il-ftehim fuq mudell ta’ finanzjament għall-kontribuzzjoni tal-Fond Ewropew għall-Iżvilupp Reġjonali u l-Fond Agrikolu Ewropew għall-Iżvilupp Rurali għal strumenti finanzjarji konġunti illimitati ta’ garanzija u ta’ titolizzazzjoni favur impriżi żgħar u ta’ daqs medju (ĠU L 271, 12.9.2014, pp. 58-92)
DOKUMENTI RELATATI
Ir-Regolament (UE) Nru 1301/2013 tal-Parlament Ewropew u tal-Kunsill tas-17 ta’ Diċembru 2013 dwar il-Fond Ewropew għall-Iżvilupp Reġjonali u dwar dispożizzjonijiet speċifiċi li jikkonċernaw l-investiment li għandu fil-mira t-tkabbir ekonomiku u l-impjiegi, u li jirrevoka r-Regolament (KE) Nru 1080/2006 (ĠU L 347, 20.12.2013, pp. 289-302)
Emendi suċċessivi għar-Regolament (UE) Nru 1301/2013 ġew inkorporati fid-dokument oriġinali. Din il-verżjoni kkonsolidata hija ta’ valur dokumentarju biss.
Regolament (UE) Nru 1291/2013 tal-Parlament Ewropew u tal-Kunsill tal-11 ta’ Diċembru 2013 li jistabbilixxi l-Programm Qafas għar-Riċerka u l-Innovazzjoni – Orizzont 2020 (2014-2020) u jirrevoka d-Deċiżjoni Nru 1982/2006/KE (ĠU L 347, 20.12.2013, pp. 104–173)
Ara l-verżjoni konsolidata.
Regolament (UE) Nru 1287/2013 tal-Parlament Ewropew u tal-Kunsill tal-11 ta’ Diċembru 2013 li jistabbilixxi Programm għall-Kompetittività tal-Intrapriżi u l-intrapriżi ż-żgħar u ta’ daqs medju (COSME) (2014-2020) u jħassar id-Deċiżjoni Nru 1639/2006/KE (ĠU L 347, 20.12.2013, pp. 33-49)
Id-Direttiva 2013/36/UE tal-Parlament Ewropew u tal-Kunsill tas-26 ta’ Ġunju 2013 dwar l-aċċess għall-attività tal-istituzzjonijiet ta’ kreditu u s-superviżjoni prudenzjali tal-istituzzjonijiet ta’ kreditu u tad-ditti tal-investiment, li temenda d-Direttiva 2002/87/KE u li tħassar id-Direttivi 2006/48/KE u 2006/49/KE (ĠU L 176, 27.6.2013, pp. 338–436)
Ara l-verżjoni konsolidata.
Ir-Regolament (UE) Nru 575/2013 tal-Parlament Ewropew u tal-Kunsill tas-26 ta’ Ġunju 2013 dwar ir-rekwiżiti prudenzjali għall-istituzzjonijiet ta’ kreditu u d-ditti tal-investiment u li jemenda r-Regolament (UE) Nru 648/2012 (ĠU L 176, 27.6.2013, pp. 1–337)
Ara l-verżjoni konsolidata.
Ir-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (ĠU L 298, 26.10.2012, pp. 1-96)
Ara l-verżjoni kkonsolidata.
l-aħħar aġġornament 01.02.2019